Πώς να Κερδίσεις την Εμπιστοσύνη Κάποιου – Positive Life\nΗ εμπιστοσύνη είναι το λειτουργικό σύστημα κάθε σχέσης. Μπορείς να γίνεις το άτομο που οι άλλοι εμπιστεύονται, ακόμα και αν δεν σε γνωρίζουν αρκετά.\nΗ εμπιστοσύνη είναι ένα από τα δυσκολότερα πράγματα να κερδίσεις και ένα από τα ευκολότερα να χάσεις.\nΑλλά αν είσαι άτομο που λειτουργεί με ακεραιότητα, δε χρειάζεται να ανησυχείς για αυτό!\nΑν δύο άνθρωποι είναι φίλοι, συνάδελφοι, έχουν σχέση, αλλά δεν υπάρχει εμπιστοσύνη μεταξύ τους, τότε η συνεργασία, η εργασία, η φιλία, η σχέση δεν πρόκειται να λειτουργεί στο πλήρες δυναμικό της. Στις διαπροσωπικές σχέσεις, η εμπιστοσύνη είναι πάντα κλειδί.\nΗ ειλικρίνεια φυσικά είναι ΕΝΑ από τα στοιχεία της εμπιστοσύνης. Ωστόσο, κάποιοι μπορεί να είναι ειλικρινείς, αλλά αναξιόπιστοι. Οπότε, και η αξιοπιστία είναι επίσης μέρος της εμπιστοσύνης.\nΤο να είσαι άτομο που το εμπιστεύονται, δεν είναι κάτι που απλά συμβαίνει. Χρειάζεται δέσμευση, αφοσίωση και να αποφασίσεις ότι θα ζεις μία έντιμη ζωή.\nΑν είσαι άτομο με ακεραιότητα, τότε δεν χρειάζεται να ανησυχείς μήπως χάσεις την εμπιστοσύνη των άλλων. Γιατί δεν θα τη χάσεις.\nΌταν λέω ακεραιότητα, εννοώ το να κάνεις το σωστό ακόμα και όταν δεν κοιτάει κανείς και χωρίς να σκέφτεσαι τις συνέπειες.\nΓια να εμπιστεύεσαι τον εαυτό σου και για να σε εμπιστεύονται οι άλλοι, θα πρέπει να είσαι υπεύθυνος σε όλους τους τομείς της ζωής σου.\nΚαι αν είσαι άνθρωπος, ξέρεις πολύ καλά, ότι αυτό δεν είναι πάντα εύκολο.\n9 τρόποι για να γίνεις ένα άτομο που το εμπιστεύονται\nΝούμερο 1: Να κρατάς τις δεσμεύσεις σου. Φρόντισε τα λόγια και οι πράξεις σου να συμβαδίζουν. Αν πεις ότι θα κάνεις κάτι, κάν’ το. Αν κάνεις σχέδια με κάποιον, να είσαι εκεί. Το να κρατάς τις δεσμεύσεις σου, είναι το χαρακτηριστικό των αξιόπιστων ανθρώπων.\nΝούμερο 2: Να είσαι ειλικρινής. Ακόμα και αν το αποτέλεσμα της ειλικρίνειας δεν είναι προς όφελός σου, πες την αλήθεια. Αυτό που λέω στα παιδιά μου (και το λέει και ο Jordan Peterson), είναι “πείτε την αλήθεια ή τουλάχιστον μην πείτε ψέματα.” Αυτό δείχνει ότι έχεις καλό χαρακτήρα, κάτι που χτίζει την εμπιστοσύνη.\nΝούμερο 3: Να είσαι διαφανής. Όταν κάνεις λάθος, παραδέξου το. Αυτό δείχνει ότι είσαι ικανός να αναλάβεις την ευθύνη των πράξεων σου, χωρίς να ρίχνεις το φταίξιμο σε άλλους.\nΝούμερο 4: Να είσαι στην ώρα σου. Όταν αργείς, δείχνεις στους άλλους ότι δεν εκτιμάς τον χρόνο τους. Δείχνεις επίσης ότι δυσκολεύεσαι να τηρήσεις τις δεσμεύσεις σου.\nΝούμερο 5: Έχε εχεμύθεια. Αν κάποιος σου είπε κάτι, είναι επειδή σε εμπιστεύτηκε. Μην μοιράζεσαι αυτές τις πληροφορίες με άλλους. Διαφύλαξε με προσοχή αυτό που ο άλλος μοιράστηκε μαζί σου.\nΝούμερο 6: Μην κουτσομπολεύεις. Το να μιλάς αρνητικά για τους άλλους πίσω από την πλάτη τους, διαβρώνει την εμπιστοσύνη. Να θυμάσαι ότι αν κάποιος κουτσομπολεύει με εσένα, κουτσομπολεύει και για εσένα.\nΝούμερο 7: Ζήτα συγνώμη. Αν έκανες κάτι λάθος, παραδέξου το γρήγορα και ρώτα τι μπορείς να κάνεις για να επανορθώσεις. Προσοχή όμως, αν ζητάς συνεχώς και για το παραμικρό συγνώμη, τότε όταν ΧΡΕΙΑΣΤΕΙ να ζητήσεις συγνώμη για κάτι, δεν θα έχει την ίδια αξία.\nΝούμερο 8: Να είσαι “προβλέψιμος”. Μην αφήνεις τα συναισθήματά σου να καθορίζουν τις πράξεις σου. Να είσαι το πιο σταθερό άτομο που γνωρίζεις.\nΝούμερο 9: Όρισε τον τόνο. Η στάση σου θα δημιουργήσει ένα κύμα προς τους άλλους. Φρόντισε αυτό το κύμα, να είναι θετικό.\nΗ εμπιστοσύνη δεν είναι εύκολο πράγμα\nΤο να εμπιστεύεσαι τον εαυτό σου και τους άλλους, παίρνει χρόνο. Σου προτείνω να επιλέξεις ένα ή δύο από αυτά και να ξεκινήσεις να τα εφαρμόζεις αυτή την εβδομάδα. Καθώς θα αλλάζεις, θα αλλάζουν και οι σχέσεις σου και τελικά θα αλλάξει και η ζωή σου.\nTι Θέλουν οι Άνδρες και Τι οι Γυναίκες\n9 Βήματα για να Πετύχεις τους Στόχους σου


Athens coffee festival - athinapoli\nΣεπ 28, 2017 Μαΐ 27, 2020 athinapoli\nΤο ATHENS COFFEE FESTIVAL είναι μία μεγάλη γιορτή για τον καφέ και την κουλτούρα του, η οποία απευθύνεται στους επαγγελματίες της καφεστίασης, τους home barista και το ευρύ κοινό.\nΤο φεστιβάλ θα πραγματοποιηθεί φέτος για δεύτερη συνεχόμενη χρονιά στην Τεχνόπολη του Δήμου Αθηναίων, στο Γκάζι, το τριήμερο 30 Σεπτεμβρίου με 2 Οκτωβρίου.\nΠερισσότεροι από εκατό εκθέτες (εταιρείες εμπορίας καφέ και συναφούς εξοπλισμού, microroasters, κατασκευαστές μηχανών κ.ά.) θα υποδεχθούν τους επισκέπτες του φεστιβάλ, οι οποίοι θα έχουν την ευκαιρία να δοκιμάσουν καφέδες από όλο τον κόσμο και να συναντήσουν από κοντά κορυφαίες προσωπικότητες από την ελληνική και τη διεθνή σκηνή του καφέ.\nΤο ATHENS COFFEE FESTIVAL θα υποδέχεται τους φίλους του καφέ 10.00 το πρωί με 10.00 το βράδυ το Σαββατοκύριακο και 12.00 το μεσημέρι με 10.00 το βράδυ τις Δευτέρας. Για την είσοδο στο φεστιβάλ απαιτείται η έκδοση ημερήσιου ατομικού εισιτηρίου αξίας 4 ευρώ από τα εκδοτήρια που θα λειτουργούν στην είσοδο της Τεχνόπολης επί τις οδού Ιάκχου, 50 μέτρα από τον σταθμό Κεραμεικός του μετρό.\nΕνημερωθείτε για το πλήρες πρόγραμμα εκδηλώσεων και τη λίστα των εκθετών μέσω της ιστοσελίδας www.athenscoffeefestival.gr και της official page του φεστιβάλ στο www.facebook.com/athenscoffeefestival/\n75 ώρες με σεμινάρια, δοκιμές και επιδείξεις!\nΤο πρόγραμμα παράλληλων εκδηλώσεων του ATHENS COFFEE FESTIVAL περιλαμβάνει περισσότερες από 75 ώρες εκπαιδευτικού προγράμματος και γευστικών δοκιμών, σε τρεις ειδικά διαμορφωμένους χώρους:\nThe Chatroom, με παρουσιάσεις, επιδείξεις και συζητήσεις για την κουλτούρα, την ιστορία και του μέλλον του καφέ, καθώς και κινηματογραφικές προβολές.\nThe Lab, με εξειδικευμένα σεμινάρια και workshops για το roasting και όλες τις μεθόδους παρασκευής καφέ (espresso, hand brew, ibrik).\nThe Cupping Room, με γευστικές δοκιμές σπάνιων ποικιλιών καφέ από όλες τις καφεπαραγωγές χώρες.\nΤο φεστιβάλ θα φιλοξενήσει, επίσης, το 1ο Πανελλήνιο Πρωτάθλημα Roasting που οργανώνεται από τον SCA Greece. Έτσι, οι επισκέπτες του ATHENS COFFEE FESTIVAL θα έχουν την ευκαιρία να δουν από κοντά τη διαδικασία επιλογής του πράσινου (ωμού) καφέ καθώς και τα στάδια καβουρδίσματος των κόκκων.\nΜουσικές συναυλίες και live dj-sets\nΚαθημερινά, η Κεντρική Σκηνή του ATHENS COFFEE FESTIVAL θα φιλοξενεί dj-sets με δημοφιλείς ραδιοφωνικούς παραγωγούς (En Lefko, Heat, Red) και ζωντανές συναυλίες με τη Μαριέττα Φαφούτη (30/9), την Ίντρα Κέιν και τους Painted Black (1/10) και τον George Zervos (2/10). Εξάλλου, κατά τη διάρκεια της μέρας θα πραγματοποιούνται στην κεντρική σκηνή διαγωνισμοί γνώσης με πλούσια δώρα.


ΔΩΡΕΑΝ: Μουσικές στου Στρέφη | DOC TV | documenting everyday life\nΔΩΡΕΑΝ: Μουσικές στου 210 Στρέφη\nΤέσσερις μουσικές Δευτέρες. Οι καλοκαιρινές συναυλίες επιστρέφουν και πάλι στον δροσερό Αθηναϊκό λόφο\nΓια 4η χρονιά, η μουσική και το καλοκαίρι, συναντιούνται στον Λόφο του Στρέφη. Ροκ και ποίηση, μουσικές παραστάσεις και ναότες, ξεδιπλώνονται κάτω από τη δροσιά των δέντρων. Η είσοδος είναι δωρεάν και το πρόγραμμα περιλαμβάνει τα εξής:\nΔευτέρα 18 Ιουνίου: «Αν η αγάπη ήταν δρόμος».\nΣυναυλία με τον Γιώργη Χριστοδούλου. Συμμετέχουν: Χάρης Σταυρακάκης ( πιάνο / ακορντεόν) και Κώστας Κλάγκος (κοντραμπάσο)\nΔευτέρα 25 Ιουνίου: «Φωνές γυναικών που αγάπησα».\nΜουσική παράσταση με την Ντομένικα Ρέγκου, που θα ερμηνεύσει σε εννέα γλώσσες πασίγνωστα τραγούδια και τον Δημήτρη Βερύκιο σε ενδιάμεσα σχόλια για τη ζωή και τη δράση τους.\nΔευτέρα 2 Ιουλίου: Συναυλία με τα συγκροτήματα Mondegreen και Methexis.\nΟι αθηναϊκές μπάντες παρουσιάζουν τις δημιουργίες τους και αγαπημένα τραγούδια της ροκ μουσικής σκηνής. Ενδιάμεσα, νέοι ποιητές διαβάζουν ποιήματά τους, αλλά και ποιήματα αγαπημένων ποιητών από τα Εξάρχεια\nΔευτέρα 9 Ιουλίου: Συναυλία με τα συγκροτήματα Menta και Lench.\nInfo: Μουσικές Δευτέρες στο Λόφο του Στρέφη, από 18 Ιουνίου έως και 9 Ιουλίου, 20:30, είσοδος δωρεάν.\nΔΩΡΕΑΝ: Διεθνές Φεστιβάλ Επιστ/κών Ταινιών\nΔΩΡΕΑΝ: Πάρτι στην πλατεία Θεάτρου\nΑΘΗΝΑ Σ’ ΑΓΑΠΩ #129: Philos Athens


ΤΑ ΠΑΙΧΝΙΔΙΑ ΑΛΛΟΤΕ ΚΑΙ ΣΗΜΕΡΑ | Δημοτικό Σχολείο Λεωνιδίου\nΤΑ ΠΑΙΧΝΙΔΙΑ ΑΛΛΟΤΕ ΚΑΙ ΣΗΜΕΡΑ\nΕΚΠ/ΚΟΙ: ΚΟΝΤΟΛΕΟΥ ΜΑΡΙΑ ? ΚΑΠΕΤΑΝΑΚΗ ΓΕΩΡΓΙΑ\nΗ αγάπη των παιδιών για το παιχνίδι είναι διαχρονική και προέρχεται από την εσωτερική ανάγκη του παιδιού για δράση, κίνηση και ζωή. Μέσα από το παιχνίδι διαμορφώνεται ο χαρακτήρας του παιδιού, καθώς αυτό αντιλαμβάνεται σταδιακά την αναγκαιότητα πειθαρχίας στους κανόνες του κάθε παιχνιδιού, την ανάγκη συνεργασίας με τους συμπαίκτες και κατ? επέκταση τη μείωση του εγωκεντρισμού, την ανάγκη ανάπτυξης στρατηγικών για να οδηγηθεί στη νίκη αλλά και την αποδοχή της ήττας. Τα παραδοσιακά παιχνίδια δίνουν στο παιδί τη δυνατότητα να έρθει σε επαφή με την ύπαιθρο και το χώμα, να χρησιμοποιήσει απλά υλικά (πέτρες, ξυλάκια) και να αναπτύξει τη φαντασία του.\nΜέσα από το παιχνίδι γίνεται:\n? άσκηση της αντιληπτικής ικανότητας,\n? της κινητικής ικανότητας,\n? της μυϊκής δύναμης,\n? καλλιέργεια της συνδυασμένης κίνησης ματιού και χεριού,\n? της γρήγορης αντίδρασης,\n? της αυτοσυγκέντρωσης, της προσοχής,\n? της κινητικής ετοιμότητας,\n? η ανάπτυξη ψυχικών αρετών (θάρρος, αυτοπεποίθηση, παρατηρητικότητα, πειθαρχία, υπομονή)\nl Να γνωρίσουν και να παίξουν οι μαθητές παραδοσιακά παιχνίδια / επιτραπέζια / παιχνίδια γνώσεων.\nl Να γνωρίσουν παιχνίδια της αρχαιότητας /των παππούδων τους\nlΝα συνειδητοποιήσουν τη διαχρονική ανάγκη των παιδιών για παιχνίδι και την ανάγκη εφαρμογής κανόνων.\nl Κατανόηση συναισθημάτων στη διάρκεια του παιχνιδιού.\nΤα παιχνίδια που καταγράψαμε και παίξαμε είναι:\n6. Περνά ?περνά η μέλισσα\n7. Πετάει ?πετάει\n8. Πού είναι το δαχτυλίδι\n9. Χαλασμένο τηλέφωνο\n10. Αλάτι χοντρό ?αλάτι ψιλό\n11. Ο βασιλιάς\n12. Κλέφτες κι αστυνόμοι\n13. Η κολοκυθιά\n14. Η κρεμάλα\n15. Το μαντιλάκι\n16. Τα μήλα\n17. Ο λύκος και τα αυγά\nΠαίζεται από δύο ή περισσότερα παιδιά σε χώρο με πολλές κρυψώνες πχ αυλή, κήπος κλπ.\nΓίνεται κλήρωση (συχνά λέγοντας ένα τραγουδάκι όπως το α μπε μπα μπλομ?) για να βγει ο παίκτης που θα τα φυλάει, δηλαδή που θα μετρήσει μέχρι κάποιον αριθμό με κλειστά τα μάτια. Όση ώρα αυτός τα φυλάει, οι άλλοι παίκτες κρύβονται. Όταν τελειώσει το μέτρημα, αυτός που τα φυλάει προσπαθεί να βρει τους συμπαίκτες του. Μόλις βρει κάποιον τα φυλάει αυτός.\nΠαίζεται από αρκετά παιδιά. Στην αρχή γίνεται κλήρωση για να δουν ποιος θα τα φυλάει. Αυτός κλείνει τα μάτια του με ένα μαντήλι και τα άλλα παιδιά ανακατεύονται αλλάζοντας θέσεις. Μετά η τυφλόμυγα προσπαθεί να πιάσει ένα παιδί και να βρει πώς το λένε. Αν το αναγνωρίσει, τότε αυτό το παιδί θα κάνει την τυφλόμυγα κι έτσι συνεχίζεται το παιχνίδι.\nΟι παίκτες μπαίνουν μέσα σε τσουβάλια που τους φτάνουν μέχρι τη μέση περίπου και κάνουν αγώνα δρόμου. Νικητής είναι αυτός που θα φτάσει πρώτος στο τέρμα.\nΤα παιδιά αποφασίζουν ποιος θα τα φυλάει. Αυτός κλείνει τα μάτια του με το αριστερό του χέρι και το δεξί του χέρι το βάζει κάτω από την αριστερή του μασχάλη με την παλάμη ανοιχτή προς τα πάνω. Οι άλλοι παίκτες στέκονται πίσω του κι ένα παιδί τον χτυπά ελαφρά στην ανοιχτή παλάμη. Μετά αυτό το παιδί ανακατεύεται με τους υπόλοιπους παίκτες κι όλοι μαζί φωνάζουν «Μπιζζζ» κουνώντας το δεξί χέρι τους με υψωμένο το δείκτη. Αυτός που τα φυλάει πρέπει να μαντέψει ποιος τον χτύπησε. Αν τον ανακαλύψει παίρνει τη θέση του, αλλιώς τα ξαναφυλάει.\nΔύο παιδιά χτυπούν παλαμάκια και τραγουδούν:\nΠερνά ? περνά η μέλισσα\nΤα άλλα παιδιά περνούν κάτω από τα χέρια τους. Όταν τελειώσουν το τραγούδι πιάνουν το παιδί που περνά εκείνη τη στιγμή και το βάζουν να επιλέξει με ποια ομάδα θα πάει. Στο τέλος οι δύο ομάδες τραβούν η μια την άλλη και όποια δεν πέσει κάτω είναι η νικήτρια.\nΠαίζεται με δύο παίκτες. Ο ένας παίκτης κουνάει τα δάχτυλά του πάνω κάτω και λέει «πετάει, πετάει?» προσθέτοντας το όνομα ενός ζώου ή πράγματος. Αν αυτό πετάει πρέπει να έχουν και οι δύο πάνω το δάχτυλό τους. Αν ο συμπαίκτης το έχει κάτω, χάνει και λέει αυτός το «πετάει, πετάει?»\nΚάποιο παιδί κρύβει ανάμεσα στα χέρια του ένα δαχτυλίδι, ενώ τα άλλα κάθονται σε σειρά. Κατόπιν προσπαθεί να αφήσει το δαχτυλίδι στα χέρια κάποιου άλλου παιδιού λέγοντας το τραγουδάκι:\nΠουν” το, πουν” το\nΤα παιδιά προσπαθούν να μαντέψουν ποιος έχει το δαχτυλίδι κάνοντας μόνο μία μαντεψιά. Αν κάποιος μαντέψει σωστά παίρνει αυτός το δαχτυλίδι και συνεχίζεται το παιχνίδι.\nΤα παιδιά κάθονται σε σειρά ή σε κύκλο. Το πρώτο παιδί λέει γρήγορα στο αυτί του διπλανού του μια δύσκολη λέξη. Ο δεύτερος την λέει στο αυτί του επόμενου κλπ. Ο τελευταίος λέει τη λέξη δυνατά κι αν την πει σωστά τότε ο πρώτος κερδίζει.\nΣτην αρχή τα παιδιά κάνουν κλήρωση για να βγάλουν τη μάνα. Ύστερα κάθονται οκλαδόν σε κύκλο με τα χέρια πίσω. Η μάνα είναι έξω από τον κύκλο και κρατά ένα μαντίλι. Γυρίζει γύρω από τον κύκλο τραγουδώντας:\nπαπούτσια δεν μου πήρε να πάω στο χορό.\nΌσο τραγουδάει αφήνει πίσω από ένα παιδί το μαντίλι. Τότε αυτό σηκώνεται κι αρχίζει να κυνηγάει τη μάνα. Όταν την πιάσει, η μάνα κάθεται στη θέση του και αυτό το παιδί παίρνει τη θέση της και γίνεται μάνα.\nΑφού τα βγάλουν τα παιδιά, ένα γίνεται βασιλιάς. Τα άλλα πηγαίνουν λίγο πιο πέρα και διαλέγουν κάποιο επάγγελμα για να το παραστήσουν με κινήσεις. Έπειτα πλησιάζουν το βασιλιά και ακολουθεί ο παρακάτω διάλογος:\nΤότε τα παιδιά μιμούνται το επάγγελμα που διάλεξαν. Αν ο βασιλιάς το καταλάβει, το λέει και κυνηγά να πιάσει κάποιο παιδί που γίνεται βασιλιάς στον επόμενο γύρω. Αν δεν το καταλάβει, τα παιδιά μιμούνται κάποιο άλλο επάγγελμα.\nΤα παιδιά χωρίζονται σε δύο ομάδες. Η μικρότερη ομάδα είναι οι αστυνόμοι και η άλλη ομάδα είναι οι κλέφτες. Τα παιδιά ξεκινούν το κυνηγητό. Αν οι κλέφτες θέλουν να ξεκουραστούν πηγαίνουν σε ένα συγκεκριμένο σημείο κι εκεί οι αστυνόμοι δεν μπορούν να τους πιάσουν. Όταν ένας αστυνόμος πιάσει έναν κλέφτη τον οδηγεί στη φυλακή. Ο φυλακισμένος κλέφτης ελευθερώνεται αν τον ακουμπήσει άλλος κλέφτης και φωνάξει «ξελέ». Το παιχνίδι τελειώνει, όταν φυλακιστούν όλοι οι κλέφτες.\nΚάθε παιδί έχει έναν αριθμό 1, 2, 3, ? Το παιδί που έχει το 1 αρχίζει λέγοντας: «Στου παππού το περιβόλι, που το αγαπούμε όλοι, είναι μια κολοκυθιά, πλάι-πλάι στη ροδιά. Κάνει πέντε κολοκύθια στρογγυλά, μα την αλήθεια θα τα δώσει ο παππούς μποναμά της αλεπούς. Δυο θα δέσει στην ουρά της κι όλα τα άλλα στα παιδιά της». Μετά ρωτάει: «Ποιος θα πάει στην αλεπού; Να πάει ο αριθμός ?» Το παιδί που έχει εκείνο τον αριθμό λέει: «Γιατί να πάει το ???; Να πάει το ?..», προτείνοντας κάποιον άλλο αριθμό. Αν κάποιο παιδί απαντήσει χωρίς να είναι ο αριθμός του, χάνει και μιμείται κάποιο ζώο που έχει ορίσει η ομάδα.\nΠαίζεται με δύο ή περισσότερους παίκτες. Παίρνουμε μια σελίδα από χαρτί και γράφουμε τα γράμματα της αλφαβήτας. Στο πάνω μέρος ζωγραφίζουμε μια κρεμάλα και στο κάτω μέρος γράφουμε τη λέξη βάζοντας μόνο το πρώτο και το τελευταίο γράμμα της, ενώ για τα άλλα γράμματα βάζουμε παύλες. Ο αντίπαλος λέει ένα γράμμα. Αν το γράμμα ανήκει στη λέξη το γράφουμε πάνω στις παύλες, αλλιώς το διαγράφουμε από την αλφαβήτα και ζωγραφίζουμε ένα κεφάλι στην κρεμάλα. Το παιχνίδι συνεχίζεται μέχρι ο αντίπαλος να βρει τη λέξη. Αν ζωγραφίσουμε όλα τα σημεία του σώματος και ο αντίπαλος δεν έχει βρει τη λέξη, χάνει και καίγεται.\nΜε μια κιμωλία σχεδιάζουμε έναν κύκλο στη μέση και δύο γραμμές, μία δεξιά και μία αριστερά. Τα παιδιά χωρίζονται σε δύο ομάδες. Κάθε παιδί από τις δύο ομάδες έχει έναν αριθμό. Βάζουν το μαντίλι στο κέντρο του κύκλου και τα παιδιά που έχουν τον ίδιο αριθμό προσπαθούν να πάρουν το μαντίλι χωρίς να τους πιάσει ο αντίπαλος. Αν πάρουν το μαντίλι, παίρνουν ένα πόντο. Αν τους πιάσει ο αντίπαλος, παίρνει αυτός τον πόντο. Νικήτρια είναι η ομάδα που έχει τους περισσότερους πόντους.\nΔύο παίκτες κάθονται στα τέρματα σε απόσταση περίπου 3-5 μέτρων μεταξύ τους και τα υπόλοιπα στο κέντρο. Τα παιδιά που είναι στα τέρματα ρίχνουν την μπάλα προσπαθώντας σαν πετύχουν κάποιο από τα παιδιά που είναι στο κέντρο. Αν το πετύχουν αυτό βγαίνει έξω. Αν κάποιο από τα παιδιά του κέντρου πιάσει την μπάλα χωρίς αυτή να έχει χτυπήσει προηγουμένως κάτω, έχει ένα μήλο δηλαδή μία επιπλέον ζωή. Τα παιδιά του κέντρου τρέχουν από το ένα άκρο στο άλλο για να μη χτυπηθούν από την μπάλα. Αν μείνει ένα παιδί στο κέντρο τότε θα χτυπηθούν 12 μπαλιές κι αν δεν το πετύχουν ξαναμπαίνουν όλοι οι παίκτες μέσα με τα ίδια τέρματα, ενώ αν το πετύχουν το παιχνίδι ξαναρχίζει με διαφορετικούς παίκτες στα τέρματα.\nΟ λύκος και τ? αυγά\nΈνα παιδί κάνει το λύκο, ένα άλλο τη μάνα και τα υπόλοιπα τα αυγά. Η μάνα περνάει από τα αυγά και κάθε αυγό της λέει σιγανά στο αυτί ένα χρώμα. Μετά η μάνα λέει στο λύκο ανακατεμένα τα χρώματα κι αυτός διαλέγει ένα χρώμα. Το παιδί που έχει αυτό το χρώμα βγαίνει από το χώρο που είναι συγκεντρωμένα τα αυγά και ο λύκος αρχίζει να το κυνηγά. Αν το πιάσει, το βάζει στη φυλακή. Η μάνα λέει ξανά τα χρώματα, ο λύκος διαλέγει ένα και το παιχνίδι συνεχίζεται. Αν ο λύκος στο τέλος πιάσει όλα τα αυγά, κερδίζει εκείνος, αλλιώς χάνει.\nΤα παιδιά αφήνουν στο χώρο ξυλαράκια. Γίνεται κλήρωση κι ένα παιδί βγαίνει έξω. Τα άλλα παιδιά κάθονται πάνω στα ξυλαράκια τους. Το παιδί που βγήκε φωνάζει «αλλαγή». Τότε τα παιδιά τρέχουν να σταθούν μπροστά σε διαφορετικό ξυλαράκι ενώ το παιδί που είναι έξω τα κυνηγά. Αν πιάσει κάποιο παιδί, παίρνει τη θέση του και το παιχνίδι συνεχίζεται.\nΔύο παιδιά γυρίζουν το σχοινάκι με σταθερό ρυθμό και τα άλλα πηδούν μέσα στο σχοινάκι. Όποιο παιδί μπερδευτεί χάνει και βγαίνει έξω.\nΈνα παιδί γυρίζει στον τοίχο και λέει: «Αγαλματάκια ακούνητα, αμίλητα, αγέλαστα, μέρα ή νύχτα;» Τα άλλα παιδιά προσπαθούν να πάρουν τη στάση ενός αγάλματος κι αν είναι έτοιμα απαντούν «μέρα», αλλιώς απαντούν «νύχτα». Όταν το παιδί που τα φυλάει γυρίσει, τα άλλα παιδιά προσπαθούν να μείνουν εντελώς ακίνητα. Όποιο κουνηθεί, χάνει. Νικητής είναι αυτός που θα μείνει ακίνητος μέχρι το τέλος.\nΤρόποι χωρισμού των ομάδων ? επιλογή της μάνας\nΔύο παίκτες στέκονται ο ένας απέναντι από τον άλλο σε απόσταση κάποιων μέτρων. Ύστερα αρχίζουν να προχωρούν, βάζοντας το ένα πόδι μπροστά από το άλλο. Όταν πλησιάσουν εκείνος που θα πατήσει το πόδι του άλλου, παίζει πρώτος.\nΤα παιδιά τα βγάζουν λέγοντας κάποιο ποιηματάκι πχ. Α μπε μπα μπλομ ?. ή έχω ένα αυτοκινητάκι ?.. ή άκατα μάκατα?.\nΔημιουργία παιχνιδιού «Βρίσκω τη λέξη»\nΦτιάχνουμε κάρτες 10Χ5. Στην πίσω πλευρά γράφουμε μια λέξη και αποκάτω 4 λέξεις τις οποίες απαγορεύεται ο αναγνώστης να πει στους συμπαίκτες του όταν τους ζητά να βρουν την κρυμμένη λέξη. Φτιάχνουμε σε συνεργασία με τους μαθητές τους κανόνες του παιχνιδιού:\n1. Οι ομάδες έχουν 1 λεπτό για να βρουν την κρυμμένη λέξη.\n2. Ο αναγνώστης δεν μπορεί να βοηθήσει τους συμπαίκτες του με παντομίμα.\n3. Δεν μπορεί να χρησιμοποιήσει τις απαγορευμένες λέξεις αλλά ούτε και λέξεις που ανήκουν στην ίδια οικογένεια λέξεων με τις απαγορευμένες.\n4. Οι παίκτες μπορούν να πουν πολλές λέξεις μέχρι να βρουν την κρυμμένη.\nΔημιουργία παιχνιδιού «Φτιάχνω τη λέξη»\nΗ κάθε ομάδα παίρνει 10 μικρά τετράγωνα μαγνητάκια που υπάρχουν στην τάξη και στη μία πλευρά τους έχουν κάποιο γράμμα της αλφαβήτας και με αυτά προσπαθεί να φτιάξει κάποια λέξη. Μπορεί να χρησιμοποιήσει όσα γράμματα θέλει. Όταν φτιάξει τη λέξη, τη βάζει στο μαγνητοπίνακα και παίρνει τόσα γράμματα όσα χρησιμοποίησε. Μετά συνεχίζει η επόμενη ομάδα. Για κάθε λέξη παίρνουν τόσους πόντους όσα και τα γράμματα της λέξης. Νικήτρια είναι η ομάδα που μάζεψε τους περισσότερους πόντους.


IATPO - BLOG: Εντολή Στρατούλη για ελέγχους ώστε να χτυπηθεί η αδήλωτη εργασία & η εισφοροδιαφυγή\nΕντολή Στρατούλη για ελέγχους ώστε να χτυπηθεί η αδήλωτη εργασία & η εισφοροδιαφυγή\nΚυνήγι στην αδήλωτη και μαύρη εργασία ξεκινά ο αναπληρωτής υπουργός Κοινωνικών Ασφαλίσεων κ. Δημήτρης Στρατούλης, με στόχο να τη χτυπήσει στην ρίζα της όπως και την εισφοροδιαφυγή.\nΓια το λόγο αυτό, κλιμάκια από τις διοικήσεις μεγάλων ασφαλιστικών Ταμείων αναμένεται να ξεκινήσουν ελέγχους σε επιχειρήσεις και Οργανισμούς στις αρχές Ιουνίου. Η σχετική τροπολογία μάλιστα αναμένεται να κατατεθεί άμεσα, όπως δήλωσε ο κ. Στρατούλης κατά τη διάρκεια της κοινής συνέντευξης τύπου με τους αναπληρωτές υπουργούς Υγείας Α. Ξανθό, Κοινωνικής Αλληλεγγύης Θ. Φωτίου και Διοικητικής Μεταρρύθμισης Γ. Κατρούγκαλο, με αφορμή την επίσημη παρουσίαση για την Κοινή υπουργική απόφαση που αφορά στους Ανασφάλιστους.\nΕίναι πασιφανές ότι η κυβέρνηση με την κίνηση αυτή θέλει να δώσει καίριο χτύπημα στην εισφοροδιαφυγή, θεσπίζοντας ένα σύστημα διαφάνειας στο κομμάτι της αγοράς εργασίας.\nΣτο πλαίσιο αυτό, και ο αναπληρωτής υπουργός Υγείας κ. Ανδρέας Ξανθός, κατά τη διάρκεια της συνέντευξης, επανέλαβε για ακόμη μία φορά ότι είναι ανάγκη να θεσπιστεί ένα δίκαιο φορολογικό σύστημα για το οποίο παλεύει η κυβέρνηση, τονίζοντας ότι λέμε όχι στην ασυλία του πλούτου, ενώ στέλνουμε το μήνυμα αυτό και στο ΕΣΥ, διότι αυτή είναι η βούλησή μας.\nΕτικέτες Εργασιακά, Παραοικονομία


Αναλυτικά: Αυτά θα είναι τα ψηφοδέλτια της ΝΔ στις επόμενες εκλογές – Όλα τα ονόματα – Δυνατή Ελλάδα\nΑναλυτικά: Αυτά θα είναι τα ψηφοδέλτια της ΝΔ στις επόμενες εκλογές – Όλα τα ονόματα\ngeoathanasΔημοσιεύτηκε: 22 Οκτωβρίου 2018 16:000\nΗ αντίστροφη µέτρηση για τη συγκρότηση των ψηφοδελτίων για τις βουλευτικές εκλογές άρχισε στη ΝΔ και σύµφωνα µε την απόφαση του Κυριάκου Μητσοτάκη θα έχουν τα εξής δυο στοιχεία: Πρώτον, στα ψηφοδέλτια θα συµµετάσχουν ανεξαιρέτως όλοι όσοι σήµερα είναι βουλευτές και άρα εγκαταλείφθηκαν –µε βάση τα τωρινά δεδοµένα- µετά από σφοδρές αντιδράσεις στο παρασκήνιο οι σκέψεις να κοπούν διάφορα πρόσωπα. Δεύτερον, για τα νέα στελέχη και τους νέους υποψηφίους, περιέγραψε ευκρινώς το προφίλ τους, αλλά και τις… υποχρεώσεις τους.\nΗ Πειραιώς ήδη έχει διαµηνύσει ότι αξιολογούνται συµπεριφορές επίδοξων υποψηφίων και δεν θα στερήσουν σε κανέναν το δικαίωµα να λέει πως είναι υποψήφιος της ΝΔ, αν και όποιος προβάλλει πως έχει την έγκριση του Κυρ. Μητσοτάκη ή του κόµµατος γενικότερα θα κοπεί από τις λίστες.\nΗ Κυριακάτικη Kontranews στο ρεπορτάζ του Γιάννη Αναγνώστου παρουσιάζει τις λίστες που έχουν στα συρτάρια της Πειραιώς και αναδεικνύει τα µέχρι σήµερα ονόµατα που έχουν συζητηθεί για τις λίστες της ΝΔ στις προσεχείς βουλευτικές εκλογές, χωρίς αυτό να σηµαίνει ότι δεν θα υπάρξουν και εκπλήξεις, ενώ κυρίαρχο ρόλο διαδραµατίζει ο εξ απορρήτων σύµβουλός του Κυρ. Μητσοτάκη και ανιψιός του, ο δικηγόρος Γρηγόρης Δηµητριάδης.\nΗ ΤΡΙΧΟΤΟµΗµΕΝΗ Β’ ΑΘΗΝΩΝ\nΗ τριχοτόµηση της Β΄ Αθηνών δηµιούργησε νέα δεδοµένα για τους υποψηφίους, αλλά διευκόλυνε κατά πολύ τους σχεδιασµούς βασικά των έµπειρων και παλαιών βουλευτών. Στον Βόρειο Τοµέα της Β’ Αθήνας θα διεκδικήσουν την εκλογή τους, οι δυο αντιπρόεδροι της ΝΔ, Κωστής Χατζηδάκης και Αδωνις Γεωργιάδης, αλλά και ο τοµεάρχης Εξωτερικών Γιώργος Κουµουτσάκος, η Νίκη Κεραµέως, ο Σάκης Ιωαννίδης, ο Βασίλης Ξυπολυτάς, η Ζωή Ράπτη, ο Μανώλης Γραφάκος, ο Νίκος Κωστόπουλος, ο Νίκος Ρωµανός και ο Γιάννης Παπαθανασίου. Υπάρχει ακόµα ερωτηµατικό που θα είναι υποψήφιος ο Θόδωρος Ρουσόπουλος, ενώ στη λίστα θα είναι ο δηµοσιογράφος Φώτης Καρύδας, ο Αντώνης Χονδρονίκος, ο Τάσος Καρανδρέας, ο Γιάννης Κούτρας και η Ινέτζη Δηµητρακάκη.\nΣτην Α’ Αθηνών, η πιο ηχηρή κίνηση είναι η εκτός απροόπτου µετακίνηση της Ντόρας Μπακογιάννη στα Χανιά. Εκτός από τους εν ενεργεία βουλευτές, Ολγα Κεφαλογιάννη, Βασίλη Κικίλια και Νικήτα Κακλαµάνη, οι οποίοι θα είναι εκ νέου υποψήφιοι, στη µάχη του σταυρού θα ριχθούν ο Θεόδωρος Φορτσάκης, ο οποίος θα µετακινηθεί από το ψηφοδέλτιο Επικρατείας, ο πρώην βουλευτής Θάνος Πλεύρης, η Φωτεινή Πιπιλή, ο Αλέξανδρος Μωραϊτάκης και ο Δηµήτρης Ιατρίδης, ενώ ακούγεται πολύ έντονα το όνοµα του γνωστού δηµοσιογράφου Κωνσταντίνου Μπογδάνου. Επίσης, από το Μητρώο Στελεχών θα συµµετάσχουν ο οικονοµολόγος Θανάσης Πηλιούνης και η δικηγόρος Σοφία Νικολάου.\nΑΙΤΩΛΟΑΚΑΡΝΑΝΙΑ Εκτός των Μάριου Σαλµά και Κώστα Καραγκούνη, στη λίστα θα είναι ο πρώην βουλευτής Σπήλιος Λιβανός και ο επικοινωνιολόγος Βασίλης Φεύγας. Τελευταία µπαίνει στην εξίσωση και η πρόεδρος της τοπικής ΟΝΝΕΔ, Νικολίνα Μαρίνου. Από το Μητρώο ξεχωρίζουν η Αναστασία Σακαρέλη, που εργάζεται στον ΔΕΔΔΗΕ, και η Μαρία Καλπουζάνη, η οποία έχει εργαστεί σε θέσεις ευθύνης σε µεγάλες τράπεζες. Στις γυναικείες υποψηφιότητες αναµένεται να συγκαταλεχθεί και η Γεωργία Μπόκα, η οποία ήταν υποψήφια βουλευτής και σε προηγούµενες εθνικές εκλογές. Ενδιαφέρον έχει εκδηλώσει ο πρόεδρος του Δικηγορικού Συλλόγου Μεσολογγίου Γεώργιος Παΐσιος.\nΑΧΑΪΑ Πέραν των Ανδρέα Κατσανιώτη και Ιάσονα Φωτήλα, µια κοινοβουλευτική έδρα αναµένεται να διεκδικήσουν ο πρώην βουλευτής Θανάσης Νταβλούρος, ο εγκληµατολόγος Αγγελος Τσιγκρής, ο Γιώργος Μαυραγάνης, πρώην υφυπουργός Οικονοµικών, ο Φοίβος Μπεκίρης, αδερφός του Μιχάλη Μπεκίρη, ο Γιώργος Καραµαλίκης, ο Γιώργος Κουτρουµάνης και οι πολιτευτές Εφη Γιαννιά και Ελένη Κονιδάρη – Αντωνοπούλου.\nΗΛΕΙΑ Στο ψηφοδέλτιο της Ηλείας, εκτός από τον εν ενεργεία βουλευτή και πρώην υπουργό Κώστα Τζαβάρα, φαίνεται ότι θα είναι υποψήφιοι οι πρώην βουλευτές Διονυσία Αυγερινοπούλου και Ανδρέας Μαρίνος. Αλλη µία θέση, όπως όλα δείχνουν, θα έχει πάλι ο δικηγόρος και πολιτευτής Θεόδωρος Βλαγκούλης. Επίσης, ένα νέο πρόσωπο, µε αναφορά στο περιβάλλον Μητσοτάκη, µέσα από το Μητρώο Στελεχών, φαίνεται ότι θα διεκδικήσει µε αξιώσεις µια θέση στη Βουλή και πρόκειται για τον νεαρό επιχειρηµατία Νίκο Κοροβέση, που δραστηριοποιείται στον τουρισµό και την εστίαση. Αλλα δύο στελέχη που φαίνεται να έχουν «κλειδώσει» είναι ο Νικόλαος Καλάκος, γενικός διευθυντής του Ενιαίου Ταµείου Επικουρικής Ασφάλισης, και ο Δηµήτρης Κωνσταντόπουλος, σύµβουλος επιχειρήσεων.\nΓΡΕΒΕΝΑ Στα Γρεβενά, εκτός από τη δεδοµένη υποψηφιότητα του πρώην βουλευτή Τιµολέοντος Κοψαχείλη, έντονα κινείται ο δικηγόρος Ανδρέας Πάτσης. Δυνατή υποψηφιότητα χαρακτηρίζουν αυτήν του πρώην αρχηγού της ΕΛ.ΑΣ. Δηµήτρη Τσακνάκη, αν τελικά αποφασίσει να είναι στο ψηφοδέλτιο, ενώ ισχυρό στίγµα έχουν δώσει οι Απόστολος Τσένης και Θανάσης Σταυρόπουλος.\nΚΑΣΤΟΡΙΑ Στο ψηφοδέλτιο της Καστοριάς θα είναι η νυν βουλευτής Μαρία Αντωνίου καθώς και ο πρώην βουλευτής Ζήσης Τζηκαλάγιας. Επίσης όπως φαίνεται, από το Μητρώο Στελεχών θα είναι η δικηγόρος Αγνή Κανδύλη καθώς και ο Βασίλης Τσιφλικιώτης, επίσης δικηγόρος.\nΚΟΖΑΝΗ Στο ψηφοδέλτιο της Κοζάνης δεν θα είναι ο νυν βουλευτής Γιώργος Κασαπίδης που θα είναι υποψήφιος περιφερειάρχης Δυτικής Μακεδονίας. Στη λίστα θα είναι ο πρώην υφυπουργός Μιχάλης Παπαδόπουλος. Από το Μητρώο Στελεχών, πιθανόν να συµπληρώσουν το «γαλά-ζιο» ψηφοδέλτιο ο οδοντίατρος Γιάννης Δεληγιάννης και η Λένα Κοσαµπαλίδου. Στην εξίσω-ση βρίσκονται επίσης η πρόεδρος ΝΟΔΕ, Εύη Πρώιου, και το πρώην στέλεχος των ΑΝ.ΕΛ. Χά-ρης Κάτενας, ο Γιώργος Τοπαλίδης, καθώς και ο Γιώργος Δακής.\nΗµΑΘΙΑ Εκ νέου υποψήφιος θα είναι ο νυν βουλευτής Απόστολος Βεσυρόπουλος, καθώς και ο πρώην βουλευτής Λάζαρος Τσαβδαρίδης. Επίσης, στο «γαλάζιο» ψηφοδέλτιο λέγεται ότι θα ενταχθούν οι περιφερειακοί σύµβουλοι Νίκη Καρατζούλα και Στάθης Σαρηγιαννίδης, ο δηµοτικός σύµβουλος Βέροιας Ζήσης Πατσίκας, ο Πέτρος Λυµπερίδης, πρόεδρος του Πανελλήνιου Συλλόγου Φυσικοθεραπευτών, ο δικηγόρος Προκόπης Μπίλης, ο γιατρός Γιώργος Μηνάς, ο Κώστας Ζιώγας, καθώς και ο Αργύρης Γκαµπέσης, πρώην διοικητής του νοσοκοµείου «Παπανικολάου». Τα ονόµατα δύο αγροτών «παίζουν» επίσης για το ψηφοδέλτιο της Ν.Δ. και πρόκειται για τον Νίκο Λολιόπουλο και τον Στέργιο Κίρτσιο.\nΠΕΛΛΑ Στο ψηφοδέλτιο της Πέλλας, εκτός από τον εν ενεργεία βουλευτή, Γιώργο Καρασµάνη, θα είναι και πάλι οι πρώην βουλευτές Διονύσης Σταµενίτης και Δάνης Τζαµτζής. Επίσης, ισχυρό στίγµα δίνουν ο περιφερειακός σύµβουλος Λάκης Βασιλειάδης, ο δήµαρχος Εδεσσας, Δηµήτρης Γιάννος, ο Γιώργος Γκλαβάκης, ο Γιάννης Ανδρίτσος, η Γεσθηµανή Πασχαλίδου, η Δέσποινα Πρίνια, ο Ηλίας Πλιόγκας και η Ειρήνη Χατζοπούλου. Εκτός αυτών, «παίζει» η υποψηφιότητα του Θεόδωρου Δεληγιάννη, ιδιοκτήτη εταιρείας φαρµακευτικών προϊόντων.\nΣΕΡΡΕΣ Χωρίς ιδιαίτερες µεταβολές φαίνεται ότι θα είναι το ψηφοδέλτιο στις Σέρρες, µε τον Κώστα Καραµανλή να είναι και πάλι ο εκπρόσωπος της παρακαταθήκης των καραµανλικών στην γενέτειρα του Κωνσταντίνου Καραµανλή, και τη Φωτεινή Αραµπατζή επίσης να είναι εκ νέου υποψήφια. Υποψήφιοι θα είναι ακόµη ο Τάσος Χατζηβασιλείου, που διατηρεί άριστες σχέσεις µε το περιβάλλον της Ντόρας Μπακογιάννη, ο Μενέλαος Βλάχβεης και ο Δηµήτρης Γκολέµης.\nΚΙΛΚΙΣ Στο Κιλκίς, εκτός από τον εν ενεργεία βουλευτή Γιώργο Γεωργαντά, που «κλειδώνει» την πρωτιά, όπως όλα δείχνουν δεδοµένη θεωρείται η υποψηφιότητα της αναπληρώτριας γραµµατέως Γυναικείων Θεµάτων, Νατάσας Σωτηριάδου, ενώ έντονα ακούγεται και πάλι ο δηµοσιογράφος Σούλης Καζαντζίδης.\nΧΑΛΚΙΔΙΚΗ Ο εν ενεργεία βουλευτής Γεώργιος Βαγιωνάς θα έχει απέναντί του τον Ευθύµιο Καρανάσιο, καθώς και τον επιχειρηµατία Δηµήτρη Τσούφη. Ακούγονται επίσης ο γιατρός Μανώλης Μπέης, ο δικηγόρος Στέλιος Βαλιάνος και η επίσης δικηγόρος Στέλλα Κουφογιάννη.\nΠΙΕΡΙΑ Αλλαγή δεδοµένων µε την επιλογή του βουλευτή Κώστα Κουκοδήµου να είναι υποψήφιος δήµαρχος Κατερίνης. Στη λίστα θα είναι η πρώην βουλευτής Αννα Μάνη-Παπαδηµητρίου, και συζητούνται τα ονόµατα του Λευτέρη Μωυσιάδη (από το στενό περιβάλλον της Ντόρας Μπακογιάννη), του δικηγόρου Νίκου Λιακόπουλου, της πρώην προέδρου του ΙΚΥ Εφης Μπάσδρα (θεωρείται σίγουρη υποψήφια), του πρώην προέδρου της ΝΟΔΕ, Ηλία Τάπρα, του Δηµήτρη Μπέη και του «σαµαρικού» Φώντα Μπαραλιάκου. Ερώτηµα αποτελεί ο πρώην υφυπουργός Γιώργος Κωνσταντόπουλος. Εντονα ακούγεται και το όνοµα του πρώην γενικού γραµµατέα της ΕΠΟ, Παυσανία Παπανικολάου.\nΚΑΡΔΙΤΣΑ Στο ψηφοδέλτιο της Καρδίτσας, εκτός από τον γραµµατέα της Κοινοβουλευτικής Οµάδας της Νέας Δηµοκρατίας, Κώστα Τσιάρα, θα είναι και πάλι υποψήφιοι οι πρώην βουλευτές Ασηµίνα Σκόνδρα και Γιώργος Αναγνωστόπουλος. Αν και υπάρχει η φήµη για συµµετοχή του Παύλου Σιούφα, ο ίδιος δεν την επιβεβαιώνει, ενώ αποχώρησε από την πολιτική ο Σπύρος Ταλιαδούρος. Ακόµη, παίζουν έντονα τα ονόµατα, από το Μητρώο Στελεχών, του καρδιολόγου Σωτήρη Κουλοκτσή και του Ευάγγελου Θεολόγη. Επίσης, φαίνεται ότι εξετάζονται σοβαρά η Σοφία Τόλια, ο Δηµήτρης Τσιαντής, ο Φώτης Βρεκός, ο Γιώργος Κωτσός, ο Κώστας Κουσάης, πρόεδρος του Συλλόγου Απανταχού Καρδιτσιωτών, καθώς και ο πρώην γενικός γραµµατέας του υπουργείου Υγείας Πασχάλης Μπουχώρης. Κάποιοι, επίσης, βάζουν στην εξίσωση το γνωστό στέλεχος Κώστα Πάσχο.\nΛΑΡΙΣΑ Στον κάµπο, οι νυν βουλευτές Χρήστος Κέλλας και Μάξιµος Χαρακόπουλος θα επιχειρήσουν να επιβεβαιώσουν και πάλι την κυριαρχία τους, ενώ άµεσοι ανταγωνιστές τους αναµένεται να είναι η εκπαιδευτικός Θεοδώρα Κάλλα, ο Θανάσης Παιδής και από το Μητρώο Στελεχών ο Γιώργος Καραβάνας, διευθύνων σύµβουλος τράπεζας κρυοσυντήρησης κυττάρων και πρόεδρος της Ενωσης Ελληνικών Τραπεζών Οµφαλοπλακουντιακού Αίµατος, καθώς και η δικηγόρος Αθηνά Σιαφαρίκα. Ερώτηµα αποτελεί αν θα είναι εκ νέου υποψήφιος ο πρώην δήµαρχος Λάρισας Κώστας Τζανακούλης.\nΜΑΓΝΗΣΙΑ Στη Μαγνησία, εκτός από τον νυν βουλευτή Χρήστο Μπουκώρο, που «κλειδώνει» την πρώτη θέση, θα είναι εκ νέου υποψήφια η πρώην βουλευτής Ζέττα Μακρή. Ιδιαίτερο ενδιαφέρον παρουσιάζει το τελευταίο διάστηµα η υποψηφιότητα του γιατρού Κωνσταντίνου Μαραβέγια, ο οποίος προήλθε από το Μητρώο Στελεχών. Επίσης, υποψηφιότητα µε αξιώσεις είναι αυτή του πρώην προέδρου της ΟΝΝΕΔ Χρήστου Χρόνη. Οπως όλα δείχνουν, ενδιαφέρον δείχνει ο Νικήτας Παπαντωνίου, ο οποίος έχει ξεκινήσει επαφές, χωρίς όµως να είναι κάτι σίγουρο. Οι Κατερίνα Πατσογιάννη, Σάκης Κοκκίνης και Ελενα Αντωνοπούλου φαίνεται ότι επιθυµούν επίσης να είναι στο «γαλάζιο» ψηφοδέλτιο του θεσσαλικού νοµού.\nΤΡΙΚΑΛΑ Στα Τρίκαλα, εκτός από τον νυν βουλευτή Κώστα Σκρέκα, εκ νέου υποψήφιος θα είναι ο πρώην βουλευτής Ηλίας Βλαχογιάννης, καθώς και ο Θανάσης Λιούτας. Ο Μικέλης Χατζηγάκης, γιος του πρώην υπουργού Σωτήρη Χατζηγάκη, µε έντονη πλέον κινητικότητα στην περιοχή, θα είναι στο «γαλάζιο» ψηφοδέλτιο µε αξιώσεις για µια καλή παρουσία. Επίσης παρόντες δηλώνουν οι γιατροί Ηλίας Τσιαούσης και Χρήστος Λιάπης, προερχόµενοι από το Μητρώο Στελεχών. Εκτός αυτών, την επιθυµία τους για συµµετοχή στο «γαλάζιο» ψηφοδέλτιο δηλώνουν η Ζέφη Νικολάου, ο Χρήστος Κρητικός, ο ΟΝΝΕΔίτης Βαγγέλης Καραµίντζιος και ο Γιάννης Αναγνώστου, µε ερώτηµα να αποτελούν ο Γιώργος Βράντζας και ο Χρήστος Μιχαλάκης.\nΑΡΓΟΛΙΔΑ Τον Γιάννη Ανδριανό πλαισιώνουν η Σόνια Τάνταρου, ο οικονοµολόγος Σπύρος Στείρης, η γιατρός Ελένη Παναγιωτοπούλου, ο Τάσος Πουλής και ο δηµοτικός σύµβουλος Αργους Παναγιώτης Σκούφης.\nΑΡΚΑΔΙΑ Στην Αρκαδία, πέραν του βουλευτή Κώστα Βλάση, στον εκλογικό στίβο εισέρχονται η Πηνελόπη Γαβρά, ο Νίκος Γιαννακόπουλος, που έχει σχέση µε το περιβάλλον Μητσοτάκη και ο Χρήστος Κουµουνδούρος, ανώτατο στέλεχος στον τραπεζικό τοµέα και στον τοµέα της υγείας, που προήλθε από το Μητρώο Στελεχών.\nΚΟΡΙΝΘΙΑ Εκτός από τον νυν βουλευτή Χρ. Δήµα, θα είναι και πάλι υποψήφιοι οι πρώην βουλευτές Ν. Ταγαράς και Κώστας Κόλλιας, ενώ εκ νέου υποψήφια θα είναι η εκπαιδευτικός και πολιτεύτρια Γιώτα Μπάγκα. Από το Μητρώο Στελεχών δεδοµένη θεωρείται η συµµετοχή της πολιτικού µηχανικού Σοφίας Αναγνωσταρά και του Παν. Καραχάλιου, που διετέλεσε διευθυντικό στέλεχος σε πολυεθνικές εταιρείες τεχνολογίας. Ενδιαφέρον έχουν εκδηλώσει επίσης οι Μαριλένα Σούκουλη, Παναγιώτης Ανδρικόπουλος, Γρηγόρης Καρπούζης, Γιώργος Τέσσης και Τάσος Γκιόλης.\nΛΑΚΩΝΙΑ Ο εν ενεργεία βουλευτής Θανάσης Δαβάκης θα είναι και πάλι υποψήφιος, µε το ψηφοδέλτιο να µην έχει ιδιαίτερες εκπλήξεις. Οπως όλα δείχνουν, εκ νέου υποψήφιοι θα είναι η πρώην βουλευτής Φεβρωνία Πατριανάκου, ο πρώην πρόεδρος της ΟΝΝΕΔ και επιχειρηµατίας Γιάννης Κουλιζάκος, καθώς και ο Λέανδρος Καλογεράκος, πρώην διοικητής του Νοσοκοµείου Αµαλιάδας. Σηµαντικός παράγοντας, αν τελικά το πάρει απόφαση να κατέβει στις εκλογές, µπορεί να αποδειχθεί ο πρώην διευθυντής της Ν.Δ. Μενέλαος Δασκαλάκης.\nΜΕΣΣΗΝΙΑ Στη Μεσσηνία εκτός από τον πρ. πρωθυπουργό Αντ. Σαµαρά που εκλέγεται χωρίς σταυρό, θα είναι εκ νέου υποψήφιος ο πρώην βουλευτής και υφυπουργός Γιάννης Λαµπρόπουλος και ο διδάκτωρ πολιτικός µηχανικός, µε σταθερή παρουσία στον νοµό, Μίλτος Χρυσοµάλλης. Το τελευταίο διάστηµα έντονη κινητικότητα αναπτύσσει ο γιατρός Παναγιώτης Χαλβατσιώτης, καθώς και ο πρέσβης Χρήστος Παναγόπουλος. Το ψηφοδέλτιο φαίνεται ότι θα συµπληρώσουν η Πιπίνα Κουµάντου και είναι έντονη η φήµη για τον δικηγόρο Δηµήτρη Αναστασόπουλο. Επίσης, «παίζει» και το όνοµα του Πέτρου Μπαλαούρα.\nΔΡΑµΑ Ο βουλευτής Δηµήτρης Κυριαζίδης θα διεκδικήσει την επανεκλογή του, ενώ ακούγεται έντονα το όνοµα του νεαρού δικηγόρου και πρώην προέδρου της ΟΝΝΕΔ Μιχάλη Τάσσου. Παίζουν, επίσης, οι Κώστας Μπλούχος και Κυριάκος Χαρακίδης.\nΈΒΡΟΣ Τη Ν.Δ. εκπροσωπεί σήµερα στη Βουλή ο Αναστάσιος Δηµοσχάκης, ενώ εκ νέου υποψήφιος θα είναι ο πρώην υφυπουργός Αλέκος Δερµεντζόπουλος (σε διαφορετική περίπτωση ακούγεται εδώ και καιρό η θυγατέρα του, Μελίνα Δερµεντζοπούλου). Επίσης, από το Μητρώο Στελεχών λέγεται ότι θα συµµετάσχει ο Κωνσταντίνος Χατζηµιχαήλ, έµπορος, ο οποίος τα τελευταία χρόνια διευθύνει τις οικογενειακές επιχειρήσεις Interbagno. Στο ψηφοδέλτιο θα συµπεριληφθεί η συγγραφέας και µέλος της Πολιτικής Επιτροπής της Ν.Δ. Χρύσα Μπαχαρίδου. Σύµφωνα µε πληροφορίες, ο πρώην βουλευτής και υφυπουργός Ακης Γεροντόπουλος δεν θα είναι εκ νέου υποψήφιος. Ακούγονται, επίσης, οι Βαγγέλης Ρούφας, Κώστας Κελέτσης και Σωτήρης Μποταΐτης.\nΚΑΒΑΛΑ Στην Καβάλα θα είναι εκ νέου υποψήφιος ο τοµεάρχης Δικαιοσύνης της Ν.Δ., Νίκος Παναγιωτόπουλος, ενώ έχει «κλειδώσει» η υποψηφιότητα του στενού συνεργάτη του Κυριάκου Μητσοτάκη, Μακάριου Λαζαρίδη. Επίσης, «παίζει» έντονα το όνοµα του πρώην προέδρου του Περιφερειακού Συµβουλίου Αν. Μακεδονίας Θράκης Κώστα Αντωνιάδη και, όπως όλα δείχνουν, θα µπουν και πάλι στη µάχη του σταυρού οι πρώην βουλευτές του νοµού Γιώργος Καλαντζής, Γιάννης Πασχαλίδης και Κώστας Κλειτσιώτης.\nΞΑΝΘΗ Ο πρώην υπουργός Αλέξανδρος Κοντός θα επιχειρήσει να επιστρέψει στο Κοινοβούλιο, ενώ πιθανοί για να τον πλαισιώσουν είναι οι Ακήφογλου Μπιρόλ, Γεωργία Ανδρέου Μιχαηλίδη, Κωνσταντίνος Μαλάκης και Μιχάλης Πουσπουρίκας\nΡΟΔΟΠΗ Ο Ευριπίδης Στυλιανίδης θα προσπαθήσει να πετύχει την… ολική επαναφορά του α έχουν παίξει κοµβικό ρόλο στην προσέγγισή του µε το σύστηµα Μητσοτάκη. Τη λίστα θα συµπληρώσουν, απ’ ό,τι φαίνεται, ο Μουσταφά Κατραντζή καθώς και η Βούλα Ελευθεριάδου.\nΗΡΑΚΛΕΙΟ Υποψήφιος όπως είναι αυτονόητο θα είναι ο νυν βουλευτής και γραµµατέας της Πολιτικής Επιτροπής του κόµµατος, Λευτέρης Αυγενάκης. Επίσης, έντονα ακούγεται το όνοµα του ανιψιού του Μανώλη Κεφαλογιάννη Ζαχαρία, χωρίς ωστόσο ακόµη να επιβεβαιώνεται. Ο επίσης πρώην βουλευτής Μάξιµος Σενετάκης, µε σταθερή παρουσία στο νησί, θα είναι εκ νέου υποψήφιος. Δεδοµένο είναι το ενδιαφέρον και της Αθηνάς Σπανάκη. Πιθανή και η υποψηφιότητα του γιατρού και προέδρου του Δηµοτικού Συµβουλίου Αρχανών Αστερουσίων Γιώργου Επιτροπάκη, καθώς και του αντιπεριφερειάρχη Αντίπα Σηφάκη. Επίσης, ακούγεται το όνοµα του έµπειρου κοµµατικού στελέχους Γρηγόρη Ροκαδάκη. Στη λίστα θα µπορούσαν να συµπεριληφθούν η δηµοσιογράφος Νικολέττα Σφακιανάκη, ο επιχειρηµατίας στον τοµέα του τουρισµού Γιώργος Μπαµιεδάκης, καθώς και ο Χάρης Βαβουρανάκης, πρόεδρος Ιατρικού Συλλόγου.\nΛΑΣΙΘΙ Στον Νομό Λασιθίου αµετακίνητος φαίνεται να είναι ο ισχυρός της περιοχής Γιάννης Πλακιωτάκης, ενώ όλα δείχνουν ότι θα ενταχθεί και ένα νέο πρόσωπο µέσω του Μητρώου Στελεχών: πρόκειται για τη Δέσποινα Μπαλοθιάρη, η οποία εργάζεται σε οικογενειακή επιχείρηση στην Ιεράπετρα.\nΡΕΘΥΜΝΟ Χωρίς κάποια έκπληξη το ψηφοδέλτιο του Ρεθύµνου, όπου, εκτός από τον νυν βουλευτή Γιάννη Κεφαλογιάννη, όπως όλα δείχνουν, θα είναι εκ νέου υποψήφιος ο Κωνσταντίνος Δανδουλάκης, όπως και ο Μανώλης Καλλιονάκης. Αναµένεται, ωστόσο, να υπάρξουν κάποια νέα πρόσωπα, που θα προκύψουν από το Μητρώο Στελεχών.\nΧΑΝΙΑ Ιδιαίτερο στοίχηµα για τη Νέα Δηµοκρατία θα είναι τα Χανιά, γενέτειρα των Μητσοτάκηδων, όπου υποψήφια θα είναι η Ντόρα Μπακογιάννη που κατεβαίνει από την Αθήνα. Πιθανότατα θα είναι υποψήφιος και ο δηµοσιογράφος Δηµήτρης Καµπουράκης. Εκτός λίστας θα είναι ο Χρήστος Μαρκογιαννάκης και µένει να φανεί εάν θα πάρει τη σκυτάλη θα πάρει ο ανιψιός του, ο Αλέξανδρος. Οσο για τις υπόλοιπες θέσεις του ψηφοδελτίου, έχουν ακουστεί εντόνως ο Δηµήτρης Φραγκάκης, ο Γιάννης Μαρακάκης, η Δάφνη Μανουσάκη, ο Χαράλαµπος Κουκιανάκης, ο Νίκος Ξανθουδάκης, ο Κώστας Γύπαρης, καθώς και η Ελβη Στασσίνου.\nΔΩΔΕΚΑΝΗΣΑ Στα Δωδεκάνησα, ο βουλευτής Μάνος Κόνσολας θα επιδιώξει άλλη µία θητεία, ενώ µε έντονη παρουσία παίζει ο πρώην βουλευτής και µέλος της Π.Ε. της Ν.Δ. Ιωάννης Παππάς. Τη λίστα συµπληρώνουν από το Μητρώο Στελεχών η δικηγόρος Ελένη Μαυρόγαλου, ο σύµβουλος επιχειρήσεων Αντώνης Ασπράς, ο διδάκτωρ πολιτικός µηχανικός του ΑΠΘ Στέφανος Δράκος, καθώς και οι πρώην βουλευτές Μίκα Ιατρίδη και Βασίλης Υψηλάντης.\nΚΥΚΛΑΔΕΣ Ο νυν βουλευτής και πρώην υπουργός Γιάννης Βρούτσης θα προσπαθήσει να κερδίσει και πάλι µια θέση στη Βουλή, ενώ ξανά θα βρίσκονται στο πεδίο της µάχης η Κατερίνα Μονογυιού και ο Γεώργιος Βακόνδιος. Σε δυναµική υποψηφιότητα εξελίσσεται αυτή του στενού συνεργάτη του Κυριάκου Μητσοτάκη, Φίλιππου Φόρτωµα, µε καταγωγή από την Τήνο, ενώ πιθανή είναι η υποψηφιότητα της επάρχου Σαντορίνης, Θεώνης Λειβαδάρου.\nΚΕΦΑΛΟΝΙΑ Ανανέωση, απ’ ό,τι φαίνεται, θα υπάρξει στο ψηφοδέλτιο της Κεφαλλονιάς. Σίγουρες είναι οι υποψηφιότητες του Παύλου Παπαδάτου, του δικηγόρου και πρώην γραµµατέα Νέας Γενιάς Παν. Κανελλόπουλου και του αντιδηµάρχου Ραφήνας Πικερµίου, Γιώργου Κοκκόλη. Σε σκέψεις είναι τα στελέχη Γεράσιµος Ιλινόιος Τσουρούφλης, ο πρώην πρόεδρος της ΝΟΔΕ Βαγγέλης Λουκέρης, η Μαρία Ξυτάκη, συντονίστρια Οµάδων Εργασίας στη Γραµµ. Στρατηγικού Σχεδιασµού και Επικοινωνίας της Ν.Δ και ο Παναγής Μαρκάτος.\nΚΕΡΚΥΡΑ Εκ νέου υποψήφιος θα είναι ο πρώην βουλευτής Στέφ. Γκίκας, ενώ τους τελευταίους µήνες παίζει και ο καθηγητής Δηµ. Δαβέττας. Επίσης, αναµένεται πρόσωπο από το Μητρώο Στελεχών, καθώς και οι Γ. Κοντός και Φ. Τσιµπούλη.\nΖΑΚΥΝΘΟΣ Χωρίς ιδιαίτερες αλλαγές φαίνεται ότι θα είναι το ψηφοδέλτιο της Ζακύνθου. Πρόκειται για τον πρώην νοµάρχη Διονύσιο Γασπαράτο, τον πρόεδρο του Δηµοτικού Συµβουλίου Νικόλαο Τσίπηρα, την ξενοδόχο Χριστίνα Τετράδη, τον τραπεζικό και παλιό ΟΝΝΕΔίτη Διονύσιο Αυγουστίνο, καθώς και για την Ελένη Πυλαρινού. Από τους πολιτευτές θα είναι και πάλι ο γιατρός Διονύσιος Ακτύπης, η Ευτυχία Διονυσία Δαµουλάκη και ο Διονύσιος Ντένης Μαλαπέτσας.\nΛΕΥΚΑΔΑ Σίγουρη είναι η υποψηφιότητα του νυν βουλευτή Αθανάσιου Καββαδά, ενώ στο ψηφοδέλτιο φαίνεται ότι θα ενταχθεί ο νεαρός πρόεδρος ΝΟΔΕ, Βασίλης Παπαχρήστος, δίνοντας την απόλυτη ανανέωση στο «γαλάζιο» ψηφοδέλτιο, ο οποίος έχει και στενές επαφές µε το περιβάλλον Μητσοτάκη. Ολα δείχνουν ότι θα συµµετάσχουν ο ηλεκτρολόγος-µηχανικός Βασίλειος Μελάς, καθώς και η γιατρός Γεωργία Αυγερινού.\nΛΕΣΒΟΣ Δεδοµένη είναι η εκ νέου υποψηφιότητα του πρώην υπουργού Δικαιοσύνης Χαράλαµπου Αθανασίου. Ξανά υποψήφιοι θα είναι ο πρώην βουλευτής Παύλος Βογιατζής και ο Δηµήτρης Παπαγιαννίδης.\nΣΑΜΟΣ Στοίχηµα για τη Νέα Δηµοκρατία θα αποτελέσει η µονοεδρική της Σάµου, όπου δυναµικό «παρών» δηλώνουν ο «γιατρός των µεταναστών» Μάνος Λογοθέτης, µε σταθερή παρουσία στο νησί, και ο γνωστός καρδιοχειρουργός Χριστόδουλος Στεφανάδης. Επίσης, το ψηφοδέλτιο φαίνεται ότι θα συµπληρώσουν ο πρώην πρόεδρος ΝΟΔΕ και επιχειρηµατίας Νίκος Στεφανής, καθώς και ο αντιδήµαρχος Καρλοβάσου, Αναστάσιος Καλατζής. Το τελευταίο διάστηµα έχει «παίξει» και το όνοµα του δηµάρχου Μιχάλη Αγγελόπουλου, χωρίς ωστόσο να επιβεβαιώνεται.\nΧΙΟΣ Στη Χίο θα είναι και πάλι υποψήφιος ο πρώην υπουργός Νότης Μηταράκης και, από ό,τι φαίνεται, θα υπάρξει «αέρας» ανανέωσης µέσω του Μητρώου Στελεχών. Ο λόγος για τον Αιµιλιανό Ευαγγελινό, που διετέλεσε διευθυντής ΔΙΕΚ και γυµνασίων, τον γιατρό Κωνσταντίνο Τροµπούκη και τον αξιωµατικό του Λιµενικού, Χαράλαµπο Μπουρνιά. Ενδιαφέρον έχει εκφράσει επίσης ο Νίκος Αταλλιώτης.\nΒΟΙΩΤΙΑ Ο εν ενεργεία βουλευτής Ανδρέας Κουτσούµπας, η δικηγόρος Σωσώ Μανάρα και ο προερχόµενος από το Μητρώο Στελεχών Δηµήτρης Σύρµος θα µπουν στη µάχη του σταυρού, ενώ ερώτηµα αποτελεί η απόφαση του πρώην βουλευτή Μιχάλη Γιαννάκη. Σίγουρη είναι, επίσης, η… ολική επαναφορά του πρώην βουλευτή Γιάννη Καράµπελα.\nΕΥΒΟΙΑ Και πάλι υποψήφιος θα είναι ο νυν βουλευτής Σίµος Κεδίκογλου, όπως και ο πρώην βουλευτής και υπουργός Κώστας Μαρκόπουλος. Επίσης, αξιοσηµείωτη δυναµική φαίνεται να αναπτύσσει η υποψηφιότητα του νεαρού Νίκου Λυσιγάκη, µέλους της Πολιτικής Επιτροπής της Ν.Δ. και υποψήφιου διδάκτορα Διεθνών Σχέσεων, ο οποίος διατηρεί άριστες σχέσεις µε το περιβάλλον Μητσοτάκη. Υποψήφια θα είναι εκ νέου η Τζοβάνα Γκώγκου και από το Μητρώο Στελεχών φαίνεται ότι θα υπάρξουν τρία νέα πρόσωπα στην περιοχή. Πρόκειται για τον Γιάννη Μανώλη, program manager στην ΕΕΕ της UNESCO, τον Κωνσταντίνο Ντούνα, ο οποίος δραστηριοποιείται στον χρηµατοπιστωτικό κλάδο, και τον Μανώλη Τσαλαµανιό, υπεύθυνο της Μονάδας Ψυχικής Υγείας Εφήβων στο Ασκληπιείο Βούλας.\nΕΥΡΥΤΑΝΙΑ Χωρίς ιδιαίτερες εκπλήξεις, o νυν βουλευτής Κωνσταντίνος Κοντογεώργος έχει τον πρωταγωνιστικό ρόλο. Από το Μητρώο Στελεχών φαίνεται ότι υπάρχει ενδιαφέρον από τη Θωµαΐδα Οικονόµου, γιατρό και διδάκτορα του Πανεπιστηµίου Θεσσαλονίκης µε ειδικότητα στην πλαστική χειρουργική. Η αναπληρώτρια εκπρόσωπος Τύπου, Σοφία Ζαχαράκη, µέχρι νεωτέρας κρατά κλειστά τα χαρτιά της.\nΦΩΚΙΔΑ Στη µονοεδρική της Φωκίδας έχουν αρχίσει να κινούνται ο πρώην υφυπουργός Γιάννης Μπούγας και το στέλεχος της Ν.Δ. Αθως Φαρδέλος, ενώ σίγουρη θεωρείται η θέση στο ψηφοδέλτιο για τον Κωνσταντίνο Χαλιορή, οικονοµολόγο, που διατηρεί στενές σχέσεις µε το περιβάλλον Μητσοτάκη. Επίσης, ερώτηµα αποτελεί η συµµετοχή της πρώην βουλευτού Ασπασίας Μανδρέκα, καθώς και του πρώην υποδιοικητή του ΙΚΑ Κώστα Παπαθανασίου.\nΦΘΙΩΤΙΔΑ Στο ψηφοδέλτιο της Φθιώτιδας, εκτός από τον ισχυρό του νοµού και νυν βουλευτή Χρήστο Σταϊκούρα, θα συµµετάσχει ο πρώην ΟΝΝΕΔίτης και οικονοµολόγος Τόλης Παπαποστόλου, ενώ σίγουρα τα ονόµατα του πρώην διευθυντή του γραφείου Τύπου της Κ.Ο. της Ν.Δ., Σπύρου Καπράλου, καθώς και του πρώην προέδρου της ΟΝΝΕΔ Γιάννη Οικονόµου. Εκ νέου υποψήφια θα είναι η πρώην βουλευτής Ελενα Μακρή.


Ιερουσαλήμ ή Ιεροσόλυμα; – dimart\n8 Δεκεμβρίου 2016 dimartblog «Ανθρώπινο, πολύ ανθρώπινο» One comment\nΕσωτερικό. Η αίθουσα VIPS του αεροδρομίου Ελευθέριος Βενιζέλος. Μέρα. Μια ομάδα αντρών και γυναικών ετοιμάζονται να επιβιβαστούν στο αεροπλάνο. Δείχνουν πολυάσχολοι. Οι περισσότεροι ασχολούνται με τα κινητά τους ή μιλάνε ανά δύο χαμηλόφωνα. Ένας νέος άντρας χωρίς γραβάτα πάει κοντά στο παράθυρο και κοιτάζει τον αεροδιάδρομο μέσα από τα στόρια. Βγάζει το κινητό του, πατάει ένα κουμπί και το φέρνει στο αυτί του. Με το άλλο χέρι αρχίζει να παίζει αφηρημένα με τα στόρια: τα ανοίγει, τα κλείνει, τα ανοίγει, τα κλείνει\nΝαι, Νίκο; Νίκο; Έλα ρε, εγώ είμαι. Έλα, ξεκόλλα, ο Αλέξης. Ναι, στο αεροδρόμιο είμαι. Δεν φύγαμε ακόμα. Όχι ρε τρελέ, δεν την έχασα την πτήση, χα χα… Εδώ είμαι με τους άλλους, θα φύγουμε σε λίγο. Να σου πω, πρώτον (χαμηλώνει τη φωνή και αφήνει ήσυχα τα στόρια): ο Παναγής ποιος ήταν; Σε ρωτάω για να μην πετάξω καμιά κοτσάνα και λυσσάξουνε πάλι στο τουίτερ… Τι; Ο Παναγής, ρε μαλάκα, ο Παναγής. Τι; Αυτός ρε, που είναι στον τάφο που θα πάμε να δούμε… Τι; Ποιος Χριστός ρε, μη βρίζεις πρωί πρωί… «Πανάγειος Τάφος» λέει εδώ, λογικά βγαίνει από το «Παναγής», αυτός λέω, ποιος ήτανε; Τι; Αααααα… Από το «άγιος», δηλαδή. Οκ, τώρα κατάλαβα. Και λέμε «πανάγιος» γιατί είναι, ασούμε, πάρα πολύ άγιος. Μάλιστα, οκ. (Ξαναρχίζει να παίζει με τα στόρια ενώ ένα τεράστιο χαμόγελο σχηματίζεται στο πρόσωπό του). Όπως λέμε Πανάθα, που είναι τεράστια, χα χα χα… (Χοντραίνει τη φωνή του κι αρχίζει να τραγουδάει:) Ολέεεεεεε, ολέεεεεε, τριφυλάρα ολέεεεεε! (Κοιτάζει πίσω του, τα άλλα μέλη της αποστολής, και σταματάει): Μη φωνάζεις ρε μαλάκα, όχι, δεν θα τα σκατώσω, είπαμε. Νταξ, μια απορία είχα κι εγώ, μην κάνεις έτσι. Το λύσαμε. Α, μισό, μην κλείνεις, έχω άλλη μία. Δε μου λες ρε συ, θα μπω λέει σε ένα κουβούκλιο. Να σου πω, δεν θα είναι καμιά μαλακία στενή, να μη χωράω, ε; Όχι, λέω, γιατί τότε που με τρέχατε για μαγνητική, που ανησυχούσατε ότι τα έχω παίξει με τη διαπραγμάτευση, εγώ τα είδα όλα… (Βηματίζει πάνω κάτω και μιλάει, ρίχνοντας πότε πότε αφηρημένες ματιές στους άλλους). Ναι, μαλάκα μου, ναι, να έμπαινες εσύ, εγώ έπαθα κλειστοφοβία εκεί μέσα. Τίποτα δεν είχα, άυπνος ήμουνα. Τεσπά, πες μου τώρα για το κουβούκλιο. Τουλάχιστον λέει είναι γερό, έτσι το λένε, το «Γερό Κουβούκλιο». Θα πρέπει να είναι πολύ γερό γιατί είναι λέει διάσημο και… Τι; Ναι, αυτό είπα κι εγώ, γερό. Τι; Τι; (Κοντοστέκεται και κάνει μια γκριμάτσα, προσπαθώντας να ακούσει καλύτερα). Αααααααααα!… Α, «ιερό», οκ, οκ, εγώ άκουσα «γερό»… Και, για πες, είναι μεγαλούτσικο; (Πάει πάλι στο παράθυρο και κοιτάζει έξω. Στο πρόσωπό του έχει μείνει το χαμόγελο. Πιάνει πάλι το μαραφέτι που ανοιγοκλείνει τα στόρια και ξαναρχίζει να παίζει). Ρε μη φωνάζεις, εντάξει, είναι αρκετά μεγάλο, μπωωωωω… Κουράστηκες δηλαδή που μου είπες την πληροφορία, να μην έχω άγχος; Καλά, μαλάκα μου, εγώ φταίω… Εσύ ένα νομοσχέδιο είχες να φροντίσεις και τα έκανες μουνί καπέλο! Τώρα έχουν περισσότεροι κανάλια απ’ ό,τι πριν, χα χα χα — λούουουζερ! (Το χαμόγελο έχει φτάσει στα αυτιά του. Τα στόρια εξακολουθούν να ανοιγοκλείνουν). Καλά ρε, μη φωνάζεις, μια πλάκα κάναμε! (Ακούγεται κάτι από τα μεγάφωνα. Πίσω του παρατηρείται αναστάτωση, οι υπόλοιποι της αποστολής αρχίζουν ξαφνικά να παίρνουν τσάντες στα χέρια, να φοράνε μπουφάν κ.λπ.) Λοιπόν, ρε, άκου, σε κλείνω. Μάλλον φεύγει το αεροπλάνο… (Εξακολουθεί να παίζει με τα στόρια). Α, δε μου λες, θα το δω στο εισιτήριο αλλά μια και σε έχω και μιλάμε, τελικά πού πάμε πρώτα; Ιερουσαλήμ ή Ιεροσόλυμα; (Την ίδια στιγμή, τα στόρια καταρρέουν με θόρυβο. Ο άντρας, με το κινητό στο χέρι, ούτε πια στο αυτί του ούτε ακόμα στην τσέπη του, στρέφεται προς τους υπόλοιπους, με ένα τεράστιο χαμόγελο στο πρόσωπο. Εκείνοι είναι ακίνητοι και τον κοιτάζουν ανέκφραστοι. Πίσω του, τα στόρια κρέμονται θεόστραβα. Fade out).\nPrevious Post: Καστελόριζο\nNext Post: Ο πόνος\nΟ/Η roula k λέει:\n8 Δεκεμβρίου 2016 στο 14:22\nΚαταπληκτικό, Γιώργο! Το φαντάζομαι ταινία μικρού μήκους! χαχαχαχα!


Knives Out: Ξεκινούν τα γυρίσματα του sequel στην Ελλάδα για το Netflix. Σε περιμένουμε Daniel Craig\nΌχι ένα, αλλά δύο sequels του “Knives Out” είναι έτοιμα και περιμένουν να γυριστούν, πάντα με πρωταγωνιστή τον Daniel Craig.\nΘυμάσαι την ταινία μυστηρίου του 2019, που κατάφερε να φτάσει μέχρι τα Όσκαρ, κερδίζοντας υποψηφιότητα για Πρωτότυπο Σενάριο; Μπορεί να μην κατάφερε να αποσπάσει το αγαλματίδιο, αλλά είχε ήδη κερδίσει τις εντυπώσεις εξαιτίας του εντυπωσιακού cast της. Ο υπέροχος Christopher Plummer, που έφυγε πριν λίγους μήνες από τη ζωή, o Chris Evans, η Jamie Lee Curtis, o Don Johnson, η Toni Collette αλλά κυρίως, ο πρωταγωνιστής και ντετέκτιβ Daniel Craig.\nΗ συμφωνία πολλών εκατομμυρίων με το Netflix\nΠριν από 2 χρόνια, η ταινία Knives Out κυκλοφόρησε στους κινηματογράφους και μπήκε στην κούρσα των Όσκαρ. Εφόσον όμως μεσολάβησε και μία πανδημία, τα sequels 2 και 3 ετοιμάζονται για τη μικρή οθόνη, και συγκεκριμένα για το Netflix. Η συμφωνία που υπεγράφη είναι η μεγαλύτερη στην ιστορία του streaming και ανέρχεται στα 400 εκατομμύρια. Η δημοπρασία έγινε μεταξύ του Netflix, της Apple και του Amazon και τα γυρίσματα του 2ου μέρους ξεκινούν το καλοκαίρι.\nΗ επιστροφή του Daniel Craig και τα γυρίσματα στην Ελλάδα\nΣύμφωνα με φήμες, τα γυρίσματα του Knives Out 2 ξεκινούν στις 28 Ιουνίου στην Ελλάδα, και μάλιστα στο Πόρτο Χέλι. Προς το παρόν, δεν υπάρχουν πληροφορίες για το τι θα δούμε, αν και το σενάριο είναι ήδη έτοιμο, αλλά ξέρουμε ότι o Daniel Craig θα είναι και πάλι ο πρωταγωνιστής, στον ρόλο του ντετέκτιβ Benoit Blanc. Και θέλουμε να πιστεύουμε ότι θα λύσει ένα μυστήριο με καλοκαιρινή αύρα, ελληνική θάλασσα και ψαράκι. Μέχρι να μάθουμε το υπόλοιπο cast και λεπτομέρειες για την πλοκή, ας θυμηθούμε το trailer της ταινίας που απέσπασε υποψηφιότητα για Όσκαρ και ελπίζουμε να δούμε και ελληνικό αίμα στο cast του δεύτερου μέρους.


To Arguus Scarabee είναι το Hummer του ομίλου της Volvo και είναι και υβριδικό! - CNN.gr\nTo Arguus Scarabee είναι το Hummer του ομίλου της Volvo και είναι και υβριδικό!\nΤο 2018 ο όμιλος της Volvο απέκτησε τον κλάδο της Renault που ασχολείται με τα στρατιωτικά οχήματα, τον Renault Truck Defense, τον μετονόμασε σε Arguus Defense και παρουσίασε και το πρώτο του μοντέλο.\nΠρόκειται για το Arquus Scarabee το στυλ του οποίου θυμίζει ένα φουτουριστικό Hummer, ενώ σε σχέση με το τελευταίο φουτουριστικός είναι και ο τεχνολογικός του εξοπλισμός. Και αυτό γιατί το Scarabee πέρα από τετρακίνηση έχει και τετραδιεύθυνση, καθώς και τη δυνατότητα να στρίβει μόνο με τους πίσω τροχούς.\nΈτσι, γίνεται σαφώς πιο σταθερό, τόσο στις χαμηλές όσο και στις πιο μεγάλες ταχύτητες με τις οποίες μπορεί να κινηθεί, αλλά και πιο ευέλικτο.\nΜάλιστα μπορεί να κινηθεί ακόμα και προς τα πλάγια, με στριμμένους όλους τους τροχούς, ή εναλλακτικά προς την κατεύθυνση που επιθυμεί ο οδηγός του.\nΕπανάσταση όμως για τέτοιου είδους οχήματα είναι το σύστημα πρόωσής του, το οποίο αποτελείται από έναν κινητήρα πετρελαίου που αποδίδει 305 ίππους και έναν ηλεκτροκινητήρα με 105 ίππους. Και οι δύο είναι τοποθετημένοι στον πίσω άξονα και συνδυαστικά κινούν σαφώς πιο άνετα το (ελαφρώς) θωρακισμένο στρατιωτικό όχημα το βάρος του οποίου προσεγγίζει τους 6,0 τόνους.\nΤο Arquus Scarabee έχει σχεδιαστεί έτσι ώστε να πέφτει εκεί όπου χρειάζεται και με αλεξίπτωτα, ενώ είναι υποψήφιο για το γαλλικό στρατό ως αντικαταστάτης των συνολικά 725 πιο παλιών αντίστοιχων οχημάτων που διαθέτει.\nΠηγή: Arguus Defense\nΑΥΤΟΚΙΝΗΤΟ\t· ARGUUS SCARABEE\t· AGUUS DEFENSE\t· VOLVO


Αυτή είναι η αλήθεια για Φορτούνη- Ολυμπιακό; Μένει στο Λιμάνι ή όχι; ~ Olympiakos-Eidisis.gr / Ολυμπιακός Πειραιώς - Ειδήσεις\nΑΡΧΙΚΗ ΣΕΛΙΔΑ » ΠΟΔΟΣΦΑΙΡΟ » Αυτή είναι η αλήθεια για Φορτούνη- Ολυμπιακό; Μένει στο Λιμάνι ή όχι;\nΑυτή είναι η αλήθεια για Φορτούνη- Ολυμπιακό; Μένει στο Λιμάνι ή όχι;\nΕδώ και λίγες ώρες ακούγεται έντονα πως ο Κώστας Φορτούνης βρίσκεται πολύ κοντά στην Λεβερκούζεν. Ισχύει, όμως;\nΟ Ιανουάριος πλησιάζει και μαζί έρχονται και τα μεταγραφικά σενάρια. Κάθε μεταγραφική περίοδο άλλωστε «φουντώνουν» για τα καλά, είτε αποτυπώνοντας σε ένα βαθμό την αλήθεια είτε εκφράζοντας προσδοκίες ή ποντάροντας σε πιθανές εξελίξεις.\nΌπως και να έχει τα σενάρια στις μεταγραφές έχουν πάντα την τιμητική τους. Και τα τελευταία χρόνια που ο Κώστας Φορτούνης εντυπωσιάζει στον Ολυμπιακό αποτελεί ένα από τα βασικά κεφάλαια των συγκεκριμένων «σεναρίων». Βεβαίως από το ότι τον παρακολουθούν πολλές ευρωπαικές ομάδες μέχρι την απόφαση για πώληση και… μετανάστευση και πάλι (όπως πιτσιρικάς όταν από τον Αστέρα Τρίπολης πήγε στην Καιζερσλάουτερν) υπάρχει πολύς δρόμος. Όπως και να έχει το σίγουρο είναι πως ο…Κωστάκης ο Φορτούνης και με τις φετινές του εμφανίσεις έχει φροντίσει να μαζέψει πολλούς σκάουτερ στο Καραισκάκη για την αφεντιά του.\nΑυτή όμως είναι η μια πλευρά του νομίσματος. Και όσο ο Φορτούνης συνεχίζει να «χορεύει» με την μπάλα τόσο οι σκάουτερ και οι ομάδες του εξωτερικού που ενδιαφέρονται θα πληθαίνουν.\nΥπάρχει όμως και η άλλη πλευρά του νομίσματος. Θέλει ο Φορτούνης να πάρει ξανά είτε άμεσα είτε στο κοντινό μέλλον τον δρόμο της… ποδοσφαιρικής μετανάστευσης; Και αυτό που προκύπτει με τα τωρινά (πάντα) δεδομένα είναι πως δεν θέλει. Στον Ολυμπιακό είναι «βασιλιάς», έχει βρει τον καλό του εαυτό, διανύει και πάλι (όπως και πέρσι) μια από τις καλύτερες περιόδους στην καριέρα του και το μόνο που δεν σκέφτεται αυτή την στιγμή είναι πια ομάδα από το εξωτερικό θα κάνει πρόταση για να τον πάρει. Το περασμένο καλοκαίρι άλλωστε υπέγραψε νέο «ηγεμονικό» συμβόλαιο με τους Πειραιώτες, πήρε τον τίτλο του ηγέτη του νέου Ολυμπιακού και έχει πολλά μπροστά του να πετύχει με τους «ερυθρόλευκους».\nΣτο ποδόσφαιρο βεβαίως δεν υπάρχει το «σίγουρα», ειδικά στον τομέα των μεταγραφών. Για να προκύψει όμως σοβαρή προοπτική μεταγραφής του κορυφαίου Έλληνα ποδοσφαιριστή θα πρέπει να προκύψουν δύο δεδομένα μαζί. Πρώτον η ομάδα που θα «χτυπήσει την πόρτα» του Ολυμπιακού να είναι top-class και δεύτερον τα χρήματα που θα προσφέρει να είναι εξωπραγματικά για τα ελληνικά δεδομένα.


ΠΡΟΣΛΑΛΙΑ: Απριλίου 2015\nΤο Υπέροχο Μυστικό\nΠολλούς γαρ εθεράπευσεν (...) Και πολλά επετίμα αυτοίς, ίνα μη φανερόν αυτόν ποιήσωσι.(Μάρκ. 3,6-12)\nΜια φορά, στην Πάτμο, τη στιγμή που προσκυνούσα στην κρύπτη του Αγίου Ιωάννου του Θεολόγου, σηκώθηκα ξαφνικά, ενώ ακριβώς πάνω απ΄ το κεφάλι μου προεξείχε ένας αιχμηρός βράχος της σπηλιάς. Εκείνη τη στιγμή ένα προστατευτικό χέρι με φύλαξε να μην συντριβεί το κρανίο μου στο βράχο. Κοίταξα κι ήταν το χέρι μιας νεαρής κοπέλας. Η χειρονομία της αυτή γέννησε μέσα μου ένα παράξενο αίσθημα. Ένιωσα πως κάτι απ΄ τον εαυτό μου ανήκε σ΄ αυτήν και κάτι από τον εαυτό της ανήκε σε μένα.\nΕίχα τη βεβαιότητα πως η βοήθειά της άγνωστης κοπέλας εκείνη τη στιγμή σε ένα άλλον, είχε μεγαλύτερο ενδιαφέρον για κείνην παρά αν ήταν βοήθεια προς τον ίδιο τον εαυτό της. Η προσφορά της υπηρεσίας της αποκάλυψε κάτι κοινό που είχαμε οι δυο μας, το κοινό αίσθημα της ανιδιοτελούς αγάπης που μας συνέδεσε για μια στιγμή.\nΑναρτήθηκε από ΠΡΟΣΛΑΛΙΑ στις 1:30 μ.μ. 0 σχόλια\nΥπάρχει εχθρός, είναι εντός των τειχών και πρέπει να τον αντιμετωπίσουμε.\nΓράφουμε συνεχώς επί 5 χρόνια τώρα, ταλαιπωρούμε τα πλήκτρα, χάνουμε ώρες από το χρόνο μας και κανένα αποτέλεσμα δεν βγάζουμε. Δεν έχουμε καταλήξει πουθενά μέχρι σήμερα. Ο καθένας το μακρύ του και το κοντό του και ποτέ δεν συμφωνούμε σε κάτι.\nΣτο μεταξύ, τα πάντα παραμένουν ως έχουν. Τα ίδια κόμματα συνεχίζουν να υπάρχουν, απλά αυξομειούμενα με τη μέθοδο των συγκοινωνούντων δοχείων, δικαιολογώντας μια ψευδοδημοκρατία, για να υπάρχει λαϊκή εκτόνωση και τίποτα πέραν τούτου. Εμείς, η πραγματική κοινωνία, είμαστε μονίμως στην απέξω, σαν κάποια αόρατη δύναμη να μας κρατά ασύνδετους μεταξύ μας και αδρανοποιημένους.\nΑναρτήθηκε από ΠΡΟΣΛΑΛΙΑ στις 11:56 π.μ. 0 σχόλια\nΚαμιά απαντησούλα θα πάρουμε;\n«Δεν τα βάζω ούτε με τον κ. Ψυχάρη, ούτε με τον κ. Μπόμπολα ούτε με τον κ. Βαρδινογιάννη ότι η πολιτική έγινε όμηρος και θεραπαινίδα των μεγαλακαναλαρχών. Αυτοί κάνουν τη δουλειά τους», δήλωσε τη Δευτέρα ο υπουργός Εσωτερικών Νίκος Βούτσης, κατά την ομιλία του στη Βουλή σχετικά με το νομοσχέδιο για την επαναλειτουργία της ΕΡΤ.\nΑλίμονο! «Αυτοί κάνουν τη δουλειά τους». Τώρα, από πότε έγινε δουλειά η διαπλοκή είναι θέμα αντίληψης. Αλλού είναι το πρόβλημα. Ο Δημήτρης Καζάκης ανάρτησε στην ιστοσελίδα του ένα πολύ ενδιαφέρον κείμενο σχετικά με τον σχεδόν εθνοσωτήρα και ευεργέτη, Λεωνίδα Μπόμπολα της εταιρείας ΕΛΛΑΚΤΩΡ ο οποίος πλήρωσε πρόστιμο 1,8 εκ. ευρώ την ίδια ημέρα που η εταιρεία ΑΚΤΩΡ υπέγραφε σύμβαση με την ΕΓΝΑΤΙΑ Α.Ε. ύψους 60 εκατ. ευρώ.\nΜετά την Κόστα Ρίκα, και η Παραγουάη ηλεκτροδοτείται από ΑΠΕ (δηλαδή από υδροηλεκτρικά)\nΘυμάστε την αρλούμπα της Ναυτεμπορικής και πολλών πράσινων παπαγάλων που μας είπαν σαν είδηση ότι η Κόστα Ρίκα ήταν, επιτέλους, ηλεκτροδοτούμενη 100% από ΑΠΕ? Φυσικά και ήταν. 100% υδροηλεκτρική, συν 20-30% πάνω σε ένα γεωθερμικό ενεργό ηφαίστειο. Και η Παραγουάη είναι 100% υδροηλεκτρική. Όλο νερά σε ψηλά βουνά.\nΟ λόγος που τα υδροηλεκτρικά ηλεκτροδοτούν, ενώ τα αιολικά και τα φ/β δεν ηλεκτροδοτούν είναι ότι το νερό της βροχής μαζεύεται σε λίμνες με φράγματα. Συγκεντρώνεται από μόνο του, από την βαρύτητα, και αποθηκεύεται. Εάν περιμέναμε να ηλεκτροδοτηθούμε όταν βρέχει, θα ήταν σαν να περιμένουμε όταν φυσάει. Αλλά το νερό αποθηκεύεται, ενώ ο αέρας δεν αποθηκεύεται.\nΑναρτήθηκε από ΠΡΟΣΛΑΛΙΑ στις 12:31 μ.μ. 0 σχόλια\nΝαός της δημοκρατίας ή ναός της... βωμολοχίας\n«Η βλακεία, η εγωπάθεια, η μωρία και η γενική αναπηρία της ηγετικής τάξης στη σημερινή Ελλάδα σε φέρνει στην ανάγκη να ξεράσεις... Είμαι βέβαιος πως τούτοι οι ελεεινοί δεν αντιπροσωπεύουν την ζωντανή Ελλάδα, δεν αντιπροσωπεύουν τίποτε» Γ. Σεφέρης\nΗ λέξη βωμολοχία έχει ενδιαφέρουσα ετυμολογική ερμηνεία. Για τα γενέθλιά της, ως συνήθως, θα καταφύγουμε στην αρχαία Ελλάδα. Θα μας βοηθήσει αυτή η περιήγηση στο να κατανοήσουμε ποιοι άνθρωποι, ποιοι εθνοπατέρες και ποιες εθνομητέρες, όπως ευφημιστικώς λέγονται οι βουλευτές, κάθονται στα έδρανα της Βουλής.\nΑναρτήθηκε από ΠΡΟΣΛΑΛΙΑ στις 8:51 π.μ. 0 σχόλια\nΟι Τρωάδες διδάσκουν τους νικητές\nΚύριο μέλημα του δυνατού πρέπει να είναι η δικαιοσύνη και όχι ο αφανισμός του αδυνάτου!\n«Μωρός είναι όποιος κουρσεύει πόλεις∙ θα καταστρέψη ναούς και μνήματα, ιερά των πεθαμένων άσυλα, μα κι αυτός κατόπι θα χαθή».\nΕυριπίδου «Τρωάδες», στ. 95-97 Απαντα Αρχαίων Ελλήνων Συγγραφέων, εκδόσεις Πάπυρος, σελ. 21\nΟι εναρκτήριες φράσεις είναι θεϊκές. Εκστομίστηκαν από τον θυμωμένο με τους Αχαιούς Ποσειδώνα, τη στιγμή μάλιστα που η Αθηνά τον παρακολουθεί και συμφωνεί μαζί του στην αποδοκιμασία των πάλαι ποτέ εκλεκτών της. Το αίτιο της ολύμπιας δυσφορίας δεν είναι η επιδρομή στην Τροία, αλλά η βαναυσότητα της αντιμετώπισης των ηττημένων. Η δύναμη, για ακόμη μια φορά, δεν σεβάστηκε την ανημπόρια. Η επίμονη, πολυετής συγκέντρωση του νου και η θυσία των σωμάτων τόσων Αχαιών στον βωμό της υπερπροσπάθειας της άλωσης της πόλεως του Ιλίου ξέσπασε με ένα ξέφρενο επινίκιο γιορτάσι εκδίκησης, λαφυραγώγησης, αρπαγής γυναικών, φόνων, εξανδραποδισμού των Τρώων, καταστροφής ιερών και πυρπόλησης του συνόλου των κτισμάτων της άμοιρης πατρίδας του Πριάμου και της Εκάβης. Οι Αχαιοί δεν σεβάστηκαν τίποτα.\nΑναρτήθηκε από ΠΡΟΣΛΑΛΙΑ στις 6:05 μ.μ. 0 σχόλια\nΈνα μονάχα φοβάμαι... την αμαρτία\nΠολλοί με κατηγορούν:\n«Έγινες φόρτωμα στους πλουσίους».\nΜα αφού εκείνοι έγιναν φόρτωμα στους φτωχούς!\nΕγώ έγινα ενοχλητικός όχι σε όλους τους πλουσίους, αλλά σε όσους αποκτούν και χρησιμοποιούν τα χρήματα με τρόπο κακό. Ακατάπαυστα διαλαλώ, ότι δεν τα βάζω με τον πλούσιο, αλλά με τον πλεονέκτη και τον άρπαγα.\nΚαι οι εύποροι παιδιά μου, και οι άποροι παιδιά μου και τους πρώτους και τους δεύτερους μήτρα μ’ ωδίνες τούς γέννησε. Θέλεις να με λιθοβολήσεις; Είμαι έτοιμος να χύσω το αίμα μου, μόνο και μόνο για να παρεμποδίσω την αμαρτία σου.\nΑναρτήθηκε από ΠΡΟΣΛΑΛΙΑ στις 4:34 μ.μ. 0 σχόλια\nH υπουργός Ράνια, ο Σόρος και το Iνστιτούτο Levi\nΤΗΝ ΕΣΩΣΕ Ο ΣΥΖΥΓΟΣ\nΤην αποκάλυψη κάνει ο Βηματοδότης και είναι πολύ ενδιαφέρουσα μια και δείχνει ότι οι ελληνικές κυβερνήσεις τα πάνε περίφημα με τα λόμπι του πλανήτη-τόσο τα ανατολικά όσο και τα δυτικά. Για την ώρα λεφτά δεν βλέπουμε-αντίθετα πληρώνουμε κιόλας!!!\nΠοια είναι η νέα Υφυπουργός Εργασίας για την αντιμετώπιση της ανεργίας κ. Ράνια Αντωνοπούλου.\nΑναρτήθηκε από ΠΡΟΣΛΑΛΙΑ στις 7:31 μ.μ. 0 σχόλια\nΜια φορά βρέθηκε άνθρωπος να σώσει την Ελλάδα και λυσσάξανε να τον ανακηρύξουν ΠΡΟΔΟΤΗ. Λεφτά υπάρχουν, αντικειμενικότητα όχι!\nΔίχως περιστροφές παρατίθενται αποσπάσματα από ανακοίνωση του εξωκοινοβουλευτικού γαποκόμματος επ' αφορμή της πέμπτης επετείου από την υπαγωγή μας στις αγκάλες του Σόιμπλε, της Μέρκελ και του Γκομενίκ Στρος Καν: «Οσοι λοιπόν λοιδορούν με μεγάλη ευκολία το "Καστελόριζο" και, ακόμη χειρότερα, όσοι μέσα από την εύκολη ΑΠΑΞΙΩΣΗ του Παπανδρέου έχτισαν μια ΑΦΗΓΗΣΗ ΟΛΙΓΩΡΙΑΣ μέχρι και ΠΡΟΔΟΣΙΑΣ ας συναισθανθούν ΣΗΜΕΡΑ συγκρίνοντας καταστάσεις, πρώτον πόσο δύσκολο είναι να διαπραγματεύεσαι από τραγική θέση την οικονομική στήριξη της χώρας σου και μάλιστα τότε, που δεν υπήρχε κανένας μηχανισμός, αλλά και δεύτερον πόσο εύκολο είναι να βλέπεις άλλες λύσεις πλην της υπάρχουσας καθώς και σωτήρες από το υπερπέραν. Ηδη ο τότε "αντιμνημονιακός" κ. Σαμαράς το διαπίστωσε, σήμερα το διαπιστώνει και ο κ. Τσίπρας, δυστυχώς με πολύ βαρύτερες συνέπειες για τον ελληνικό λαό».\nΑναρτήθηκε από ΠΡΟΣΛΑΛΙΑ στις 4:17 μ.μ. 0 σχόλια\nΠαρανοήσεις στο γυναικείο ντύσιμο\nΟι μόδιστροι ντύνουν "κρεμάστρες" κι οι νέες κοπέλες προσπαθούν να γίνουν σαν τις κρεμάστρες.\nΡώτησα κάποιον γιατί το κάνουν αυτό και μου απάντησε ότι στην κρεμάστρα φαίνεται η ικανότητα του μόδιστρου.\nΜια άλλη βλαβερή παρανόηση είναι η ακαλαισθησία της γυναικείας ενδυμασίας. Πρέπει να μισεί κανείς τη γυναίκα για να σχεδιάζει αυτού του είδους την ενδυμασία. Αλίμονο, είναι τόση η ευπιστία της που δεν μπορεί να φυλάξει τον εαυτό της από το κακό γούστο.\nΑναρτήθηκε από ΠΡΟΣΛΑΛΙΑ στις 12:38 μ.μ. 0 σχόλια\nΑιολικές μίζες (στην Ισπανία)\nΟ Ισπανικός τύπος το αναφέρει, αλλά μην περιμένετε να το πει το Μέγκα ή ο Σκάϊ, ή κάτι δήθεν "σοβαρές" εφημερίδες...\n€110 εκατομμύρια μίζες, περίεργες πληρωμές, αφανείς συμμετοχές, αποπληρωμένα στεγαστικά δάνεια (μεγάλη πατέντα σε Άρχοντες της Τοπικής Αυτοδιοίκησης και στην Ελλάδα), ανακαινίσεις σπιτιών δωρεάν, κλπ κλπ σε Δημοσίους Λειτουργούς στην Ισπανία.\nΜην σας κάνει εντύπωση. Τα αιολικά υπάρχουν μόνο με επιδοτήσεις και μόνο πολιτικοί τις εγκρίνουν. Βρείτε ποιοι στήριξαν τον Νόμο Μπιρμπίλη... "Νομοθέτες". Δημόσιοι Υπάλληλοι (στην ΡΑΕ, και στο ΥΠΕΚΑ) δίνουν τις άδειες. Δημόσιοι Υπάλληλοι σε Αποκεντρωμένες Διοικήσεις "καθαρίζουν" όπου χρειάζεται. Τοπικοί Υπάλληλοι βρίσκουν εκτάσεις και λένε "ναι" στην εγκατάσταση. Οι Δασικές Υπηρεσίες συνεργάζονται να φάνε εκτάσεις όπου χρειάζεται (εδώ και εδώ), πάντα με συνέργεια Δημάρχων και παρατρεχάμενων.\nΑναρτήθηκε από ΠΡΟΣΛΑΛΙΑ στις 9:43 π.μ. 0 σχόλια\nἩ Ἁγία Ἀλεξάνδρα ἦταν σύζυγος τοῦ αὐτοκράτορος Διοκλητιανοῦ (284 – 305 μ.Χ.). Ἐντελῶς διαφορετικὴ ἀπὸ ἐκεῖνον, ποὺ ἦταν τραχὺς στὰ αἰσθήματα καὶ φίλος τῆς βίας καὶ τοῦ αἵματος, διακρινόταν γιὰ τὴν ἤρεμη ψυχική της διάθεση, τὴν εὐσπλαχνία καὶ τὴν φιλάνθρωπη ζωή της. Καὶ ἡ Χάρη τοῦ Κυρίου αὔξανε μέσα της τὸν φωτισμό. Καὶ τὸ θεῖο ἔλεος τὴν καταξίωσε κατὰ τὴν διάρκεια τοῦ μαρτυρίου τοῦ Ἁγίου Μεγαλομάρτυρος Γεωργίου νὰ αἰσθανθεῖ μέσα της τὴν πνοὴ καὶ τὴν ὁρμὴ τῆς πίστεως στὸν Χριστό. Τότε, ἀφοῦ στράφηκε πρὸς τὸν αὐτοκράτορα, τὸν παρακάλεσε νὰ διατάξει τὴν παύση τῶν μαρτυρικῶν βασανιστηρίων. Ἐκεῖνος ὑπέθεσε ὅτι ἡ αὐτοκράτειρα, ἀσυνήθιστη σὲ τέτοιου εἴδους θεάματα, κατελήφθη ἀπὸ οἶκτο ἀσυνείδητο καὶ ἀπερίσκεπτο. Τῆς εἶπε λοιπὸν νὰ ἀποσυρθεῖ. Ἀλλὰ ἔλαβε μεγαλόφωνη τὴν ἀπάντηση ὅτι μία τέτοιου εἴδους σκηνὴ εἶναι ἀπάνθρωπη καὶ ἀνάξια τοῦ στέμματος.\nΑναρτήθηκε από ΠΡΟΣΛΑΛΙΑ στις 5:07 μ.μ. 0 σχόλια\n«Φονιάδες» του Γιάνη, Αμερικάνοι!\nΟ Τζακ Λιου –ο άσημος Υπουργός Οικονομικών των ΗΠΑ- κάλεσε τον Γιάνη Βαρουφάκη να αφήσει τη ρητορεία και να δει τον προϋπολογισμό του γραμμή-γραμμή!\nΣτα εβδομήντα χρόνια ανάμειξης των ΗΠΑ στα ελληνικά πράγματα, δεν έχει ειπωθεί κάτι παρόμοιο.\nΠρόκειται για μια ενέργεια που προσβάλλει βάναυσα το λαό που λατρεύει να μιλά κυρίως για αυτά που μισεί, που έχει γνώμη για τα πάντα, το λαό που γέννησε τη φιλοσοφία και έκτοτε δεν έχει σταματήσει να την ανατρέφει.\nΖηλεύουν τη διασημότητα του Γιάνη, δεν εξηγείται αλλιώς. Του ζητούν σκληρή τεχνική δουλειά, λες και είναι κανένας παρακατιανός μαραγκός.\nΑναρτήθηκε από ΠΡΟΣΛΑΛΙΑ στις 1:40 μ.μ. 0 σχόλια\nΌλοι σκλάβοι και ίσοι στη σκλαβιά\nΜΑΡΤΙΟΣ 2006 (Ρεσάλτο-4)\nΟι «Αριστεροί», οι «εκσυγχρονιστές» και οι νέο-φιλελεύθεροι μας προτείνουν μια «ανθρωπιστική» προσέγγιση στο ζήτημα της εισαγωγής ξένων εργατών. Οι ηθικές βεβαίως προσεγγίσεις δεν οδηγούν μόνο σε αδιέξοδα, αλλά συχνά γίνονται και το άλλοθι των μεγαλύτερων εγκλημάτων. Όλοι λοιπόν αυτοί αρνούνται πεισματικά να δουν το υπαρκτό πρόβλημα, αφήνοντας έτσι χώρο στην ακροδεξιά δημαγωγία.\nΦυσικά δεν θα περίμενε κανείς διαφορετική στάση από τους πολιτικούς υπηρέτες του καθεστώτος. Το να κλείνουν όμως τα μάτια, οι αυτό-αποκαλούμενες αριστερές δυνάμεις, στην πραγματικότητα και το χειρότερο να την αφορίζουν με ηθικά αναθέματα αυτό είναι περίεργο και ανησυχητικό σύμπτωμα. Πώς είναι δυνατόν να αντιμετωπίσεις πολιτικά ένα πρόβλημα, από την πλευρά των συμφερόντων του εργατικού και λαϊκού κινήματος, όταν γυρίζεις την πλάτη στο «πρόβλημα» και δεν καταδέχεσαι ούτε καν να το αναλύσεις και να επεξεργαστείς συγκεκριμένες πολιτικές πρακτικές για την αντιμετώπισή του;\nΚαι ο πατέρας, του σφαγέα των Ελλήνων Ιμπραήμ πασά, εκπαιδευτικό πρόγραμμα\n«Να δούμε ακόμα πού θα φτάσουμε! Δεν αφήσαμε βρωμιά, δεν αφήσαμε σιχαμένη πράξη, που να μην κάνουμε, δεν αφήσαμε πονηρό διαλογισμό που να μην τον πούμε ή να μη τον γράψουμε με την μεγαλύτερη αδιαντροπιά. Ξεχαλινωθήκαμε ολότελα» Φώτης Κόντογλου\nΕρωτώ: Θα μπορούσε να διοργανωθεί στη Δράμα ένα εκπαιδευτικό πρόγραμμα, κατάλληλο για να το παρακολουθήσουν και μαθητές του Δημοτικού, με θέμα τον Δράμαλη πασά; Θυμίζω ότι ο Μαχμούτ πασάς, καταγόταν από την Δράμα, γι’ αυτό έμεινε κοινώς γνωστός ως Δράμαλης. «Διέπρεψε» ως σφαγέας Χριστιανών και στην Δράμα και στην Λάρισα, όπου είχε μετατεθεί, για να λάβει, τέλος, τον «μισθό» που του άξιζε, από το γιαταγάνι του Κολοκοτρώνη, στα Δερβενάκια.\n«Η Τεράστια Κοινωνική Σημασία των Βλακών εν τω Συγχρόνω Βίω», του Ευάγγελου Λεμπέση. Διαβάστε το και κατανοήστε πώς να εντοπίζετε τους μικρόνοες...\nΜπαίνουμε κατευθείαν στο «ψητό», αντιγράφοντας χωρία από το μνημειώδες άρθρο:\n«Πονηρία είναι η ενεργητική όψις της καχυποψίας και το δεύτερον στάδιον αυτής, ήτοι η δράσις αυτής, δράσις όμως ζωϊκώς αμυντικής φύσεως, διότι προϋποθέτει την πνευματικήν κατωτερότητα και την πνευματικήν αμηχανίαν του βλακός, ως ζώου ενστικτώδους και πνευματικώς πανικοβλήτου. Η απλή καχυποψία είναι άμυνα παθητικής φύσεως, καθ' ο μη ενεργούσα επί άλλων ατόμων. Η πονηρία είναι άμυνα ενεργητικής φύσεως, διότι αποτελεί εγκεφαλικήν ενέργειαν, σχηματισμόν συλλογισμών και συμπερασμάτων, αγόντων εις πράξεις ("τον εγέλασε" κ.λπ.) και συνεπώς ενεργεί επί άλλων ατόμων. Ασχετον το ζήτημα της βλακώδους ποιότητος των συλλογισμών και συμπερασμάτων. Η χρησιμοποίησις ήδη των βλακωδών τούτων συλλογισμών και συμπερασμάτων, με μιαν λέξιν της πονηρίας, χρησιμοποίησις όμως γενικώτερον ψυχολογικώς επιδρώσα επί του άλλου ατόμου, ήτοι χρησιμοποίησις αυτής εν συνδυασμώ με στοιχεία κατωτάτης πνευματικής υποστάθμης (κολακεία, ψεύδος, ραδιουργία, συκοφαντία, σωματεμπορία, συμπαθής μορφή του βλακός ακόμη, επίκλησις της πολυτεκνίας του, προσφορά ανηθίκων και ευκόλων υπηρεσιών εις το κολακευόμενον πρόσωπον, χαφιεδισμός, ξεσκονίσματα, το "ποιείν τον καραγκιόζην" ή τον gigolot, χειροφιλήματα προς τον "Εθνικόν Κυβερνήτην", εκφωνήσεις λόγων, συρραφή κολακευτικών στίχων, μεταφορά λαχανικών κ.λπ.)».\nΟ φίλος ο αληθινός, είναι όμοιος σε όλα με τον φίλο του. Η χαρά του φίλου του προηγείται από τη δική του και η θλίψη του φίλου είναι και δική του θλίψη. Είναι βαθιά ευαίσθητος και διαισθάνεται την ψυχική διάθεση του φίλου΄ πάσχει δε σε ότι πάσχει και ο φίλος του. Προλαβαίνει την εξομολόγηση του φίλου του και τρέχει να τον βοηθήσει πριν του το ζητήσει. Είναι πάντα έτοιμος να αντιληφθεί τις ενέργειες του φίλου του και είναι παρών όταν κινδυνεύει. Οι φίλοι του φίλου του είναι και δικοί του φίλοι΄ οι δε εχθροί του και δικοί του εχθροί. Αμύνεται υπέρ του φίλου του και διακινδυνεύει τη ζωή του γι' αυτόν. Στο σώμα του φίλου κατοικεί η ψυχή του φίλου που αγαπάει. Είναι αγαθός σύμβουλος και λέει πάντα τα καλύτερα γι' αυτόν΄ φροντίζει για την τιμή και υπόληψη του φίλου του. Όσα του είναι ιερά, είναι ιερά και για τον ίδιο και σέβεται όσα ο φίλος του θεωρεί σεμνά.\nΑναρτήθηκε από ΠΡΟΣΛΑΛΙΑ στις 8:45 μ.μ. 0 σχόλια\nΌταν κάποιοι ομιλούν για Παγκοσμιοποίηση και για Διεθνή Οικονομική Ολιγαρχία που ηγείται της Παγκοσμιοποίησης, κάποιοι άλλοι κάνουν λόγο για συνωμοσιολογία και για σενάρια επιστημονικής φαντασίας. Να όμως που την αλήθεια την βιώνουμε εμείς οι ίδιοι.\nΑυτή τη στιγμή, όλα τα διεθνή και εγχώρια ΜΜΕ, οικονομικοί παράγοντες, οικονομικοί κ.λ.π. αναλυτές, οίκοι αξιολόγησης και πολιτικοί απ' όλο τον κόσμο κτίζουν εφιαλτικά σενάρια για την Ελλάδα και ασκούν αφόρητες πιέσεις στην ελληνική κυβέρνηση για να υποκύψει πλήρως στις απαιτήσεις των δανειστών. Ένα ξαφνικό παραλήρημα ανθελληνισμού.\nΑναρτήθηκε από ΠΡΟΣΛΑΛΙΑ στις 7:12 μ.μ. 0 σχόλια\nO φόβος είναι πειρασμός\nΌτι ο φόβος είναι πειρασμός και φάρμακο να τον νικήσουμε φαίνεται από την ιστορία με τον Άγιο Αντώνιο, που είδε όλους τους πειρασμούς σαν παγίδες κι είπε, "Θεέ μου, ποιος θα σωθεί". Κι άκουσε μια φωνή να του λέει μέσα του: "Αφαίρεσε τους πειρασμούς και κανείς δεν σώζεται."\nΣυμπέρασμα: Πρέπει να είμαστε ευγνώμονες στο Θεό για τους πειρασμούς. Άλλωστε ο Ιησούς είπε, πως οι αμαρτωλοί έχουν περισσότερες ελπίδες να σωθούν. Και για την Μαρία τη Μαγδαληνή είπε, πως αγάπησε πολύ.\nΑυτό δεν σημαίνει να αμαρτάνουμε για να σωθούμε. Δεν χρειάζεται. Αμαρτάνουμε χωρίς προσπάθεια. Κατόπιν τί κάνουμε έχει σημασία. Θεραπευόμαστε ή όχι και με ποιο τρόπο.\nΑναρτήθηκε από ΠΡΟΣΛΑΛΙΑ στις 3:55 μ.μ. 0 σχόλια\nΜόνο με επιδοτήσεις, μόνο για τις επιδοτήσεις\nWithout subsidies, wind energy projects cannot survive\nΗ Γερουσία δεν είχε ανανεώσει τις επιδοτήσεις από το 2013. Μετά πήραν παράταση για το 2014. Τώρα καταψηφίστηκαν 51-47, παρά την προσπάθεια των Δημοκρατικών (κάτι σαν Πασόκοι τύπου ΓΑΠ είναι αυτοί) να συνδέσουν το θέμα με την ψήφιση ενός σημαντικού αγωγού από τον Καναδά.\nΗ επιδότηση (γνωστή σαν PTC ή production tax credit) έχει κοπεί κι άλλες φορές από την Γερουσία, αλλά επανέρχεται με λόμπυϊνγκ των τρωκτικών μέσω Βουλής Αντιπροσώπων). Εκτός από το PTC περίπου 30 Πολιτείες έχουν βάλει και υποχρεωτικές ποσοστώσεις. Όπου έχουν μπει αιολικά ακριβαίνει το ρεύμα, δεν υπάρχουν ενδείξεις υποκατάστασης καυσίμων, τα ποσοστά τους είναι πολύ μικρά, αλλά η Αμερική καταναλώνει πολύ ρεύμα και τα παράσιτα ...χάνονται.\nΑναρτήθηκε από ΠΡΟΣΛΑΛΙΑ στις 2:22 μ.μ. 0 σχόλια\nΟι μισές αλλά σημαντικές αλήθειες του κ. Πανούση…\nΞεστόμισε κάποιες αλήθειες, έστω μισές και …συσκοτισμένες, ο υπουργός Προστασίας του Πολίτη, Γιάννης Πανούσης, για τους κουκουλοφόρους και τους «μπαχαλάκηδες»:\n«Μακάρι να ήταν οργισμένοι νέοι που ήθελαν να εκτονωθούν. Δεν είναι όμως έτσι, είναι πολύ μπερδεμένο. Να δείτε ποιος ελέγχει τα Εξάρχεια, γι’ αυτό λέω πως είναι και πολιτικό και κοινωνικό το ζήτημα. Ποιος ελέγχει τα Εξάρχεια; Τα Εξάρχεια ελέγχονται από μαφίες. Ξέρετε ότι μισθώνουν μπαχαλάκηδες; Πολλοί μπαχαλάκηδες είναι μισθωμένοι, μπορεί κάποιος να μισθώσει μπαχαλάκηδες, για να κάνει επεισόδια στα γήπεδα, να κάνει επεισόδια ανταγωνιστικά σε μια επιχείρηση. Η Αστυνομία ξέρει δέκα πράγματα, δεν είναι δηλαδή οργισμένοι νέοι, είναι περίεργο μείγμα εκεί μέσα».\nΑναρτήθηκε από ΠΡΟΣΛΑΛΙΑ στις 10:17 μ.μ. 0 σχόλια\nΒούρδουλας στους κερματιστές\nΗ φοβερή σκηνή από την Καινή\nΔιαθήκη, όπως την φαντάστηκε\nο Καραβάτζιο (1571-1610).\nΟ χριστιανισμός είναι αγάπη, κατανόηση, συγχώρεση, αλληλεγγύη και φραγγέλιο σε όσους αργυραμοιβούς που κάνουν τον οίκο του Θεού οίκο εμπορίου.\nΟ Χριστός υπέμεινε όλες τις αδικίες που έγιναν σε βάρος Του. Και ραπίσματα και ακάνθινο στεφάνι και διαπόμπευση και σταύρωση και χλεύη. Μόνο σε ένα σημείο Τον είδαμε να... τραμπουκίζει και να τα κάνει μπίλιες. Όταν αντίκρισε το ναό να μολύνεται από τους σαράφηδες. Η αντίδραση του Κυρίου, σήμερα θα καταδικαζόταν ομοφώνως από όλους τους τηλεοπτικούς σταθμούς που λαμβάνουν θαλασσοδάνεια για να λένε στο λαό πόσο λάθος είχε που ζούσε πάνω από τα όριά του. Στο Κατά Ιωάννην (2, 13-17) διαβάζουμε τα ακόλουθα συναρπαστικά:\nΑναρτήθηκε από ΠΡΟΣΛΑΛΙΑ στις 10:01 μ.μ. 0 σχόλια\nΠού σου, θάνατε, το κέντρον; Πού σου, άδη, το νίκος;\n…Μηδείς θρηνείτω πενίαν˙ εφάνη γάρ η κοινή Βασιλεία. Μηδείς οδυρέσθω πταίσματα˙ συγνώμη γάρ εκ του τάφου ανέτειλε. Μηδείς φοβείσθω θάνατον˙ ηλευθέρωσε γάρ ημάς ο του Σωτήρος θάνατος. Έσβεσεν αυτόν, υπ’ αυτού κατεχόμενος.\n“Σήμερον κρεμάται επί ξύλου”\nΨάλλει ο Βυζαντινός Χορός “ΤΡΟΠΟΣ”\nΑναρτήθηκε από ΠΡΟΣΛΑΛΙΑ στις 2:52 μ.μ. 0 σχόλια\nΔημοκρατία δεν υπάρχει γιατί απλά δεν μας ενδιαφέρει προσωπικά.\nΗ δημοκρατία έχει δύο σοβαρά μειονεκτήματα, γι’ αυτό και στην ουσία δεν υπάρχει. Πρώτον, είναι το πιο ακριβό (σε κόστος) πολιτικό σύστημα και δεύτερον, ενώ όλοι συμφωνούν να υπάρχει δημοκρατία, εντούτοις σε προσωπικό επίπεδο κανείς δεν ενδιαφέρεται να ασχοληθεί.\nΤο άτομο βαριέται να παρακολουθεί συνεχώς ομιλίες σε κάποιες συνελεύσεις και να ψηφίζει, ούτε αφιερώνει τόσο πολύ προσωπικό χρόνο, τον οποίο απαιτεί η ενασχόληση με συνεχείς συνελεύσεις. Άλλωστε και στην αρχαία Αθήνα, αναγκάστηκαν να πληρώνουν τους πολίτες για να πηγαίνουν στην Εκκλησία του δήμου, διαφορετικά θα κατέρρεε πολύ πιο γρήγορα η δημοκρατία. Σήμερα δε, στα μεγάλα εθνικά κράτη, είναι και τεχνικά αδύνατο να εφαρμοστεί, καθόσον η πραγματική δημοκρατία απαιτεί προσωπική συμμετοχή στο διάλογο πριν τη λήψη της σχετικής απόφασης.\nΤο μαθηματικό μυαλό.\nΌταν μερικοί συμμαθητές στο γυμνάσιο μείναμε μεταξεταστέοι στα μαθηματικά, πήγαμε όλοι μας σε ένα καθηγητή μαθηματικό, διαφορετικό από τους άλλους. Είχε τη φήμη ότι δεν σου μάθαινε μαθητικά, όπως άλγεβρα κι.ά. Απλώς σου μάθαινε κόλπα για να περάσεις το μάθημα.\nΌταν πήγαινες σ΄ αυτόν σου έκανε μια εξέταση για να διαπιστώσει ότι το μυαλό σου δεν θα καταλάβει ποτέ μαθηματικά γιατί δεν ήταν μαθηματικό μυαλό. Ύστερα σε αναλάμβανε για σου μάθει τα κόλπα για να γράψεις με επιτυχία στις εξετάσεις.\nΗ διδασκαλία ήταν σύντομη, πρακτική, με εικόνες, παραδείγματα και χιούμορ. Σε έκανε να νιώθεις χαρά που είσαι "τούβλο" στα μαθηματικά. Στο τέλος πίστευες πως και ο ίδιος δεν ήταν μαθηματικό μυαλό. Ήταν όμως καθαρό μυαλό και σου μετέδιδε τη σιγουριά ότι είσαι επαρκής όπως είσαι!\nΑναρτήθηκε από ΠΡΟΣΛΑΛΙΑ στις 2:26 μ.μ. 1 σχόλια\n… από την εποχή της Αλώσεως!\nἼσως δ᾿ οὐδ᾿ ἐκεῖνο παρετέον, τό γε τοῦ νομίσματος ἄτοπον ὡς διορθωτέον. Σφόδρα γάρ που εὔηθες, τοῖς ξενικοῖς τούτοις καὶ ἅμα πονηροῖς χαλκείοις χρωμένους ἄλλοις μὲν κέρδος, ἡμῖν δ᾿ αὐτοῖς πολὺν τὸν κατάγελων.\nΔεν πρέπει να παραβλέψουμε επί πλέον την επείγουσα ανάγκη διόρθωσης της κατάστασης σχετικά με το νόμισμα. Είναι πράγματι παράλογο να χρησιμοποιούμε αυτά τα ξένα νομίσματα, τα οποία είναι και παραχαράξεις, και από τα οποία το όφελος το καρπώνονται οι άλλοι ενώ σε μας απομένει μόνο η γελοιοποίηση.\nΟι υστερικοί και οι εξτρεμιστές κάθε είδους συχνά γίνονται αστείοι…\nΟ Κώστας Βαξεβάνης θύμωσε πολύ για το σεξιστικό λεκτικό «στερεότυπο» του Σαμαρά που ξεστόμισε στη Βουλή: «Εγώ είμαι της αντρικής γραμμής».\nΈγραψε, λοιπόν, ένα κείμενο, ασυνάρτητων σπερμολογιών, με το οποίο, κουβαριάζοντας τα πάντα, στολίζει το Σαμαρά: ένα πολιτικό πτώμα πλέον…\nΤο κείμενο: «η αντρική γραμμή του Αντώνη Σαμαρά». Το διαβάσαμε εδώ.\nΠού βρίσκεται το αστείο; Ότι και ο ίδιος ο Βαξεβάνης χρησιμοποιεί ανδροκρατικό (σεξιστικό) λεξιλόγιο: «Ο πολιτικός κουτσαβακισμός είναι ένας τρόπος με τον οποίο ανδρώθηκε η ελληνική δεξιά».\nΟ φόρος του χοντρού\nΔεν είναι τυχαία η παλιά, καλή φιλία Βαρουφάκη με τους Γαπαίους. Ομοιος ομοίω κι ο κολιός στα λάχανα, που θα 'λεγε κι ο Γιώργος\nΟ Γιάνης με το ένα νι, που μιλάει τα εγγλέζικα σαν Αμερικάνος (κάτι θυμίζει αυτό), ντύνεται σαν Ινδός μαχαραγιάς ή αντιβασιλεύς Ζεφυρίου και έλκει το ενδιαφέρον των ΜΜΕ λες και είναι ο Λιμπεράτσε της οικονομίας, είναι φίλος με τον Γεώργιο Ανδρέα Παπανδρέου, ο οποίος μπορεί να σου καταστρέψει μια ήπειρο την ώρα που κάνει ποδήλατο ή κανό. Συνεπώς, δεν θα μπορούσαν παρά να βρίσκονται αμφότεροι στο μενού όσων σερβίρουν πικάντικες ειδήσεις, οι οποίες γειτνιάζουν με την κωμωδία - αν όχι τον τραγέλαφο. Ο Γιάνης μπορεί να διαθέτει ένα ν στο μικρό όνομά του, αλλά έχει μπόλικο νου. Μπορεί να δανείσει νιονιό ακόμα και σε όσους ψήφισαν (από πεποίθηση, όχι συμφέρον) Βαγγέλη Βενιζέλο. Θρυλείται ότι, μια και είναι διάνοια περί τα οικονομικά και αυτό έχει φανεί στην αγορά -ίσως όχι στην ελληνική, αλλά σε κάποια τέλος πάντων-, ανακάλυψε μέθοδο ευκόλου και αβιάστου καλύψεως της μέλαινας οπής της ελληνόφωνης οικονομίας.\nΑναρτήθηκε από ΠΡΟΣΛΑΛΙΑ στις 1:59 μ.μ. 0 σχόλια\nΖωή πολυμέριμνη, χωρίς καμμία εσωτερική ευτυχία.\nΟ άνθρωπος είναι σε όλα αχόρταγος, θέλει ν' απολάψει πολλά, χωρίς να μπορεί να τα προφτάξει όλα. Και βασανίζεται. Όποιος όμως φτάξει σε μια κατάσταση να ευχαριστιέται με τα λίγα, και να μη θέλει πολλά, έστω κι αν μπορεί να τ' αποχτήσει, εκείνος λοιπόν είναι ο ευτυχισμένος. Δεν το κάνει από οικονομία, είτε γιατί έχει την ιδέα πως τα πολλά τον βλάφτουνε στην ψυχή ή στο σώμα. Αλλά γιατί στα λίγα και στα απλά βρίσκει την αγνή ικανοποίηση. Και περισσότερο απ' όλα, επειδή με τα απλά και με τα λίγα δεν χάνει τον εαυτό του. «Τις έστι πλούσιος; Ο εν ολίγω αναπαυόμενος».\nΟι άνθρωποι δεν βρίσκουνε πουθενά ησυχία, γιατί επιχειρούνε να ζήσουνε χωρίς τον εαυτό τους.\nΑναρτήθηκε από ΠΡΟΣΛΑΛΙΑ στις 10:48 π.μ. 0 σχόλια\nΜέγας Κωνσταντίνος. Αγιότητα μέσα από τις μυλόπετρες της ιστορίας\nΜετά την Κόστα Ρίκα, και η Παραγουάη ηλεκτροδοτείτ...\nΔημοκρατία δεν υπάρχει γιατί απλά δεν μας ενδιαφέρ...


Σπυρίδων Αλεξάνδρου Χατζάρας: 18-19 Απριλίου 1941: Η Ελληνική Πομπηία\nΟ Πηνειός ήταν το «φράγμα» έναντι της γερμανικής προέλασης.\nΗ στρατιά της Ηπείρου, περπατούσε για Πέμπτη ημέρα, συχνά υπό βροχή, δεχόμενη τις επιθέσεις και τους πολυβολισμούς των «στούκας», και με έλλειψη τροφίμων. Το ηθικό των εξουθενωμένων στρατιωτών είχε καταρρεύσει και η Στρατιά ήσαν πια ένα συνονθύλευμα απελπισμένων. Υπήρχε συνεχής διαρροή στρατιωτών, και φαινόμενα απειθαρχίας , που οι στρατηγοί όπως ο Μπάκος προσπαθούσαν να αντιμετωπίσουν με τυφεκισμούς.\nΗ πεποίθηση όλων ήταν ότι η συνέχιση του πολέμου ήταν άσκοπη και ότι ο στρατός είχε εγκαταλειφθεί στην τύχη του από την Αθήνα , τον βασιλιά και τον Παπάγο. Η δυσαρέσκεια κατά του Βασιλιά, των Άγγλων και της «κυβέρνησης» ήταν διάχυτη. Αυτό ήταν το «πνεύμα του Μετώπου».\nΗ μόνη λύση που απέμενε, ήταν η παράδοση στους Γερμανούς με έντιμους όρους. Το πρωί της Μεγάλης Παρασκευής του 1941, (18 Απριλίου), ο πρωθυπουργός Κορυζής είχε τηλεφωνική επικοινωνία με τον στρατηγό Πιτσίκα που του ζήτησε να δοθεί πολιτική λύση. «Προς Θεού σώσατε το Στρατό από τους Ιταλούς» του είπε και ανέφερε ότι η 17η Μεραρχία είχε διαλυθεί.\nΟ Κορυζής τον διαβεβαίωσε ότι ως το μεσημέρι θα του είχε στείλει τη διαταγή για την συνθηκολόγηση. Ήταν τόση η σιγουριά του Πιτσίκα ώστε κάλεσε τον Παναγιώτη Κανελλόπουλο που υπηρετούσε τότε στο στρατηγείο και τον διέταξε να συντάξει στα Γερμανικά σχέδιο πρωτοκόλλου συνθηκολόγησης.\nΣτις 10. 00 πμ , έγινε σύσκεψη της ηγεσίας στην Μ. Βρετανία , υπό τη προεδρία του Βασιλιά .Μετείχαν ο Πρωθυπουργός Αλέξανδρος Κορυζής, ο Αρχιστράτηγος Παπάγος και οι σύμμαχοι. Ο τενεκές υποστράτηγος Ουίλσων, ο πρέσβης Πάλαιρετ και ο ταξίαρχος της Αεροπορίας Τζων ντ' Άλμπιακ .\nΗ Άγγλοι επανέλαβαν αυτό που έλεγαν και την προηγουμένη στον Γεώργιο.\nΌτι η Αθήνα δεν διέτρεχε κίνδυνο, «τουλάχιστο για μια εβδομάδα ακόμη», οπότε αποφασίστηκε η αναβολή της αναχώρησης της Κυβέρνησης, κι η συνέχιση του αγώνα. Γιατί οι Άγγλοι ήθελαν να συνεχίσουν και δεν ήθελαν να φύγει ο Γεώργιος δεν έχει φωτιστεί μέχρι και σήμερα.\nΜετά τη σύσκεψη, ο Παπάγος ενημέρωσε τον διαγγελέα του Πιτσίκα, συνταγματάρχη Γρηγορόπουλο ότι ο Βασιλιάς σε καμιά περίπτωση δεν θα δεχόταν τη λύση της συνθηκολόγησης και ότι ήταν αποφασισμένος να πολεμήσει στο πλευρό των Βρετανών ως την τελική νίκη. Παρόντες στην ενημέρωση ήσαν ο σεβάσμιος της Στοάς Ιωάννης Διάκος, που δεν είχε καμιά αρμοδιότητα,\nο Μανιαδάκης και ο Παπαδήμας, ως υπουργός των στρατιωτικών, που είπε ότι ο στρατός έπρεπε να κρατήσει 4 -5 μέρες ακόμη, μέχρι να αναχωρήσει η Κυβέρνηση από την Αθήνα, και να προχωρήσει η σύμπτυξη των Βρετανών , οπότε οι στρατηγοί θα μπορούσαν να αναλάβουν την ευθύνη της συνθηκολόγησης. Ο Παπάγος συμφώνησε ότι διέξοδος θα δινόταν δια της αναχωρήσεως του Βασιλιά και της κυβέρνησης και της ανάληψης της Αρχής από άλλη , η οποία θα έδινε στον Αρχιστράτηγο εξουσιοδότηση να αρχίσει διαπραγματεύσεις με τους Γερμανούς μετά δύο - τρεις ημέρας».\nΤο μεσημέρι, και ενώ οι Γερμανοί πήγαιναν προς τη Λάρισα, και τα Ιωάννινα, και η Λουφτβάφε πραγματοποιούσε σφοδρό βομβαρδισμό της Λαμίας, της Χαλκίδας, των Λουτρών Αιδηψού, της Ερέτριας, της Αμάρυνθου, του Αλιβερίου, της Νέας Αρτάκης, της Λίμνης, των Ωρεών και της Παραλίας Κύμης, ο δυσφορών Άναξ, δέχθηκε να συνεδριάσει στη Μεγάλη Βρετανία το Υπουργικό Συμβούλιο με την παρουσία του στις 14:00. Ήταν το πιο τραγικό κυβερνητικό συμβούλιο της ιστορίας του συγχρόνου ελληνικού Κράτους ,στο τέλος του οποίου είχε καταρρεύσει κάθε οργανωμένη πολιτική εξουσία και είχαν δημιουργηθεί οι προϋποθέσεις του διχασμού σε κυβέρνηση Αθηνών και στην εξόριστη κυβέρνηση των υπαλλήλων των Άγγλων και του Βασιλιά.\nΤο τι ακριβώς ελέχθη στο Υπουργικό Συμβούλιο δεν το γνωρίζουμε.\nΠρακτικά δεν κρατήθηκαν και δεν υπάρχουν.\nΟρισμένα μέλη της Κυβέρνησης και ο Κορυζής πρότειναν να αναχωρήσουν αμέσως για την Κρήτη ο βασιλιάς και η Κυβέρνηση για να επισπευστεί η σύναψη ανακωχής. Κάποιοι υπουργοί επέκριναν δριμύτατα την πολιτική που είχαν ακολουθήσει ως τότε ο βασιλιάς και η Κυβέρνηση και πρότειναν να αναλάβει\nο Κορυζής την πρωτοβουλία και την ευθύνη της συνθηκολόγησης.\nΟ μόνος υπουργός που δεν είχε προτείνει την άμεση αναχώρηση του βασιλιά και της Κυβέρνησης από την Αθήνα ήταν ο τενεκές Κοτζιάς. Ο βασιλιάς απέρριψε τις προτάσεις και κατηγόρησε τον Κορυζή που εισηγήθηκε την αποδοχή της πρότασης των στρατηγών για προδοσία.\nΗ συνθηκολόγηση, είπε, «θα ισοδυναμούσε με σπίλωση της χώρας».\nΟ «προδότης» πρωθυπουργός Κορυζής μετά από μια σύντομη κατ' ιδίαν συνομιλία με τον Γεώργιο, του υπέβαλε την παραίτηση του, και πήγε στο σπίτι του στη Βασιλίσσης Σοφίας.\nΤον ακολουθούσαν κατά πόδας ο Ιωάννης Διάκος, και ο διάδοχος Παύλος. Ένας από τους δύο, είτε ο Παύλος είτε ο Διάκος τον πυροβόλησε και τον σκότωσε μέσα στο γραφείο του, στις 17.35. Τ\nηλεγράφημα του Βρετανού πρεσβευτή της ίδιας μέρας προς το Λονδίνο ανέφερε «5.35 μμ. : Πρόεδρος Κυβέρνησης μόλις αυτοκτόνησε, αφού δήλωσε στον βασιλιά ότι απέτυχε στο έργο που του είχε αναθέσει».\n«Αφιχθείς εις Αθήνας εύρον την κατάστασιν χαώδην.Ο Πρωθυπουργός αυτοκτόνησε ολίγα λεπτά προ της αφίξεώς μου… Κατόπιν τούτου δεν απομένει άλλη λύσις προς απαλλαγήν του Στρατού εκ της αιχμαλωσίας, ειμή η λύσις του Μητροπολίτου Ιωαννίνων», και τα μεσάνυχτα , απέστειλε στον Τσολάκογλου το εξής τηλεγράφημα: «Απόρρητος προσωπική διά Στρατηγό. Ενέργεια ανάγεται αρμοδιότητα Στρατιάς. Εάν αναλάβετε σεις, δέον πρώτον λάβητε εξουσιοδότησιν λοιπών Σωμάτων Στρατού, αναθετόντων υμίν ενέργειαν ως έχοντα επαφήν με Γερμανούς».\nΟ κομμουνιστής Τ.Κατσιμάρδος , που παριστάνει τον ιστορικό έχει γράψει το ακόλουθο γελοίο ψέμα: «Ο Γεώργιος Β΄, ταυτισμένος με την τεταρταυγουστιανή δικτατορία, αρνείται πεισματικά να προχωρήσει στο σχηματισμό εθνικής κυβέρνησης. Παρά τις πιέσεις ακόμη και των Άγγλων. Αναζητεί πρωθυπουργό και υπουργούς από το σκουπιδοτενεκέ του μεταξικού καθεστώτος». «Εθνική κυβέρνηση» για τον κομμουνιστή Κατσιμάρδο, ήταν ο Τσουδερός, και ο Γεώργιος που επέβαλε την δικτατορία του, ήταν ταυτισμένος όχι με τους Άγγλους αλλά με τους Μεταξικούς. Πρόκειται για χονδροειδείς κομμουνιστικές βλακείες. Το βράδυ της 18ης Απριλίου , συναντήθηκαν στο Καλπάκι οι στρατηγοί Παναγιώτης Δεμέστιχας και Γεώργιος Μπάκος , με τον Μητροπολίτη Ιωαννίνων Σπυρίδωνα και συμφώνησαν στην συγκρότηση Επαναστατικής κυβέρνησης με έδρα το Μέτσοβο και ετοίμασαν το έγγραφο της συνθηκολόγησης.Τις πρώτες πρωινές ώρες του Μεγάλου Σάββατου, τμήματα της 2ης Μεραρχίας Πάντσερ, εισήλθαν στη Λάρισα, χωρίς να συναντήσουν αντίσταση, και κατέλαβαν το αεροδρόμιο, στο οποίο οι Βρετανοί είχαν αφήσει άθικτα τα αποθέματα εφοδίων τους.\nΗ κατάληψη των φορτίων προμηθειών και καυσίμων, επέτρεψε στις μονάδες των Γερμανών να συνεχίσουν την προέλασή τους δίχως στάση. Το πρωί του Σαββάτου, ο Γεώργιος Μπάκος έλαβε δια του ασυρμάτου πρόσκληση του στρατηγού Πιτσίκα, για να πάει στα Ιωάννινα.\nΟ στρατηγός Δεμέστιχας παρακίνησε τον Μπάκο τηλεγραφικά να μεταβούν, αλλά ο Μπάκος , φοβούμενος την σύλληψη του στα Ιωάννινα και κατεχόμενος από την ιδέα της αμέσου λύσεως λόγω της προσέγγισης των Γερμανών, δεν έδωσε απάντηση , αλλά επικοινώνησε προσωπικά με τον στρατηγό Τσολάκογλου, τον οποίον ενημέρωσε επί της αποφάσεως που είχε λάβει με του στρατηγό Δεμέστιχα. Σε αυτή τη συνομιλία ο Μπάκος είπε στον Τσολάκογλου για τους αργυρώνητους των Αθηνών.\n«Δεν πρέπει να ανεχθώμεν να μας προδίδουν οι εν Αθήναις ανάλγητοι και αργυρώνητοι […] ούτε πρέπει να ανεχθώμεν το αίσχος να μας διοική ο ανόητος Κοτζιάς και να κανονίζη την τύχην της Πατρίδος και των σφαγιαζομένων τέκνων της». Η απόφαση Δεμέστιχα-Μπάκου προέβλεπε τον σχηματισμό προσωρινής Επαναστατικής Κυβέρνησης Εθνικής Σωτηρίας με έδρα το Μέτσοβο, που δεν θα δεσμευόταν από υποχρεώσεις έναντι των Βρετανών, με πρωθυπουργό τον Σπυρίδωνα, που θα απευθυνόταν στον Χίτλερ και θα ζητούσε ανακωχή με «γαλλικούς όρους».\nΟ Παπάγος που ηταν ενήμερος για τα τεκταινόμενα στην Ήπειρο διέταξε τον δικό του Πιτσίκα να αντικαταστήσει τους σωματάρχες: «Πληροφορούμαι ότι ο αντιστράτηγος Τσολάκογλου ανέλαβε την πρωτοβουλίαν συνθηκολογήσεως. Δέον να κατανοηθή παρά πάντων ότι ύψιστα συμφέροντα Πατρίδος απαγορεύουν τούτο… Αντικαταστήστε αμέσως Τσολάκογλου…»\nΣτην Αθήνα , μετά τη δολοφονία του Κορυζή από τον Διάκο επικράτησε το απόλυτο χάος . Ο Βασιλιάς και ο άγγλος πρέσβης Πάλερετ αναζητούσαν εναγωνίως κάποια προσωπικότητα να χρήσουν ως Πρωθυπουργό χωρίς όμως να βρίσκεται κανένας πρόθυμος, σε σημείο ώστε για πρώτη φορά στην σύγχρονη Ελληνική πολιτική Ιστορία να αναλάβει Πρωθυπουργός ο ίδιος ο Βασιλιάς!\nΟι προελαύνοντες Γερμανοί καταλαμβάνουν την Λάρισα και το αεροδρόμιο της , όπου βρήκαν άφθονα καύσιμα,. Οι εφημερίδες του Νικολούδη ανακοίνωσαν ψευδώς τον «αιφνίδιο θάνατο» του Κορυζή και σε λάθος ώρα.\n«Αψευδής μάρτυρας»,η ψευδόμενη «Ακρόπολις», που έλεγε ότι « Έλληνες και Άγγλοι αμιλλώνται αλλήλους προς συγκράτηση του εχθρού», ενώ, το είχαν βάλει όλοι στα πόδια.\nΣτα δυτικά, οι Γερμανοί κατέλαβαν τα Τρίκαλα και το Σύνταγμα «Leibstandarte SS Adolf Hitler», της πρώτης μεραρχίας Πάντσερ, κατέλαβε τα Ιωάννινα, περικυκλώνοντας την υποχωρούσα Στρατιά της Ηπείρου. Η Λουφτβάφε βομβάρδισε για δεύτερη φορά τη Λαμία και την Άρτα. Το Τμήμα Στρατιάς Ηπείρου, (Πιτσίκας) με την Α. Π. 8694)19-4-1941 αναφορά του Σώματος γνώριζε στην Αθήνα την κυκλοφορία προκήρυξης των Κομμουνιστών με τίτλο, «π ό λ ε μ ο ς κ α τ ά τ ο υ π ο λ έ μ ο υ» .\nΑργότερα το πρωί του Σαββάτου, έφθασε στο σταθμό διοίκησης του Δευτέρου Σώματος στο Καλπάκι ο Μητροπολίτης Ιωαννίνων, που συνιστούσε την επίσπευση της αποστολής κηρύκων προς τους Γερμανούς, λόγω της κατάστασης που είχε δημιουργηθεί στα Ιωάννινα, όπου συγκεντρωνόντουσαν οι φυγάδες, και θα πήγαινε και ο ίδιος, προς τους Γερμανούς ως αντιπρόσωπος της προσωρινής Κυβερνήσεως. Περίμεναν το στρατηγό Δεμέστιχα για να μεταβούν μαζί και οι τρείς στον Σταθμό διοικήσεως του Τσολάκογλου.\nΕπειδή εκείνος αργούσε και δεν υπήρχε τηλεγραφική επικοινωνία, απεφάσισαν να μεταβούν ο Μητροπολίτης, ο Σωματάρχης, και ο διοικητής πυροβολικού του Α Σώματος ,Μαυρογιάννης στο Σταθμό διοικήσεως του Δεμέστιχα. Αναχώρησαν αλλά τους καθήλωσε η Λουφτβάφε και επέστρεψαν .\nΕνώ οι Άγγλοι δημιούργησαν την γραμμή Άμυνας των Θερμοπυλών έφθασε αεροπορικά στην Αθήνα ο Γουέιβελ, για να ενημερώσει τον βασιλιά ότι η κυβέρνηση της Αυτού Μεγαλειότητος, αποφάσισε την εκκένωση του εκστρατευτικού Σώματος , για να αποφευχθεί η περαιτέρω καταστροφή της Ελλάδας. Στη συνέχεια ο Πάλερετ και ο Γεώργιος αναθέτουν την εντολή σχηματισμού κυβέρνησης στον Τσουδερό.\nΟ Μητροπολίτης Ιωαννίνων αναχώρησε στις 20.00 του Μ. Σαββάτου για το Βοτονάσι, όπου ο Σταθμός διοικήσεως του στρατηγού Τσολάκογλου μαζί με τους στρατηγούς Μουτούση και Ζυγούρη και τους συνταγματάρχες Μπαλή , που ήταν διοικητής πυροβολικού του Β' ΣΣ και Μαυρογιάννη.\nΟ Μπάκος , έδωκε γραπτό σημείωμα στον συνταγματάρχη Μπαλή, που ανεφερε: «Σχηματισμός, λόγω αναχωρήσεως της Κυβερνήσεως Αθηνών, προσωρινής τοιαύτης υπό τον Μητροπολίτην με μέλη τους 3 Σωματάρχαρχας. Διάγγελμα προς τον λαόν, ίνα ενημερωθή δια την κατάστασιν και τους λόγους της αποφάσεως.Ανακοίνωσις της αποφάσεως προς την Γερμανικήν Κυβέρνησιν. Αίτησιν ανακωχής με βάσιν την κατάπαυσιν των εχθροπραξιών, έντιμον κατάθεσιν όπλων και επ' ουδενί λόγω παράδοσιν ουδενός.\nΕν περιπτώσει μη αποδοχής των αιτήσεων τούτων, συνέχεια του αγώνος έστω και υπό την αθλίαν κατάστασιν, δι' ομάδων εθελουσίως παραμενουσών με μονίμους αξιωματικούς και εφέδρους όσοι θα παρέμενον».\nΗ επιστολή που είχε συντάξει ο Σπυρίδων προς τον Χίτλερ ανέφερε: «Εκπροσωπούντες τας μαχομένας ελληνικάς δυνάμεις και τον λαόν της μικράς, αλλά ενδόξου χώρας ταύτης, παρακαλούμεν θερμώς τον ηγέτη του μεγάλου γερμανικού έθνους να σταματήση τας εχθροπραξίας εις το μακεδονικόν και το αλβανικόν μέτωπον και είμεθα βέβαιοι, ότι η ηρωική προσπάθεια, η τιμή του Ελληνικού Στρατού και η τύχη της Ελλάδος θα ρυθμισθούν κατά τρόπον αντάξιον της μεγάλης ιστορίας της». Ζητούσαν δηλαδή μια Ελεύθερη Ελλάδα, χωρίς πλήρη στρατιωτική κατοχή με ελληνική πολιτική κυβέρνηση.\nΟι τρείς ετοίμασαν επίσης ένα διάγγελμα προς τον ελληνικό λαό.\nΟ Τσολάκογλου , διαφωνούσε με τον σχηματισμό επαναστατικής κυβέρνησης πριν τη συνθηκολόγηση για να μην διασπαστεί η «Εθνική Ενότητα» και να μην καταγγελθεί η συμμαχία με την Αγγλία, «μετά της οποίας συνεταυτίσαμεν την τύχην της Ελλάδας». Η άποψη του Τσολάκογλου που δεν ήθελε να κάνει πραξικόπημα και ήθελε να παραδοθεί σαν τον Μπακαλόπουλο, ήταν\nο σχηματισμός κυβέρνησης μετά τη συνθηκολόγηση όπως και έπραξε.\nΣτο πλαίσιο της Συμφωνίας με τον Άξονα, ο βουλγαρικός στρατός εισήρθε στην Βαρντάρσκα και οι «Κομιτατζήδες» ανέλαβαν τη διοίκηση των πόλεων.\nΣτη Γιουγκοσλαβία , άρχισε η μεταφορά στη Γερμανία 300.000 Σέρβων στρατιωτών αιχμαλώτων πολέμου. Κατά τη διάρκεια της νύχτας, σφοδρός βομβαρδισμός του Λονδίνου από 712 γερμανικά βομβαρδιστικά. 2300 άμαχοι σκοτώθηκαν.


Το Ευρωπαϊκό Πανεπιστήμιο Κύπρου διοργανώνει διαδικτυακή εκδήλωση ενημέρωσης των προγραμμάτων σπουδών που προσφέρει την Τέταρτη 2 Σεπτεμβρίου 2020 στις 7:30 μ.μ. Πρόκειται για πρωτοποριακή διαδραστική παρουσίαση όπου διοικητικό προσωπικό και Κοσμήτορες των Σχολών θα ενημερώσουν για τα...\nΡουμελιώτης: Επιλέγουμε προϊόντα που παράγονται στην Ηλεία και την Αχαΐα\nΗ αλυσίδα Ρουμελιώτης Supermarkets είναι οικογενειακή επιχείρηση και δραστηριοποιείται στο κανάλι της λιανικής πώλησης με 23 καταστήματα και κέντρα διανομής στους νομούς της Ηλείας και της Αχαΐας από το 2000. Έως το 2015, αριθμεί 8 καταστήματα σε Βάρδα, Λεχαινά, Γαστούνη, Κρέστενα, το πρώτο της...\nΤο Ευρωπαϊκό Πανεπιστήμιο Κύπρου πραγματοποιεί σήμερα στις 7:30 μ.μ. διαδικτυακή εκδήλωση ενημέρωσης των προγραμμάτων σπουδών που προσφέρει. Οι ενδιαφερόμενοι μπορούν να παρακολουθήσουν δωρεάν και να δηλώσουν συμμετοχή ΕΔΩ. Πρόκειται για πρωτοποριακή διαδραστική παρουσίαση όπου διοικητικό...


Y magazine: Παιδικές μεν, σοβαρές δε\nΠαιδικές μεν, σοβαρές δε\nΠερί αποριών το ανάγνωσμα, όχι φαιδρών όπως "Πόσα α..ίδια χωράει ο σάκκος" ή "Πως το τρίβουν το πιπέρι" αλλά καθημερινών τις οποίες έχουμε ανάγκη όσο ποτέ τις απαντήσεις.\nΑπό τί κινδυνεύει περισσότερο ο Έλληνας? Από τον ιό των χοίρων ή από τον υιό του Ανδρέα?\nΑν ισχύει ότι οι παχύσαρκοι είναι και συμπαθητικοί, γιατί δεν τον παχαίνουν τον Καραμανλή μήπως και σταματήσει ο κόσμος να τον γιουχάρει?\nΓιατί για να αναρριχηθείς σε μια μεγάλη επιχείρηση πρέπει να έχεις αποδεδειγμένα διοικητικές ικανότητες, εμπειρία σε κατώτερες θέσεις και να είσαι καλός γλύφτης και δεν ισχύει το ίδιο και στη πολιτική, παρά μόνο το τρίτο προσόν?\nΣκέλος Β' Αν κάποιος στο βιογραφικό του αναφέρει ότι ήταν καθηγητής, δικηγόρος ή πρόεδρος επιτροπών είναι ικανός για πρωθυπουργός και υπουργός αλλά ακατάλληλος για διευθυντής έστω και σε σουπερμάρκετ? Τόσο εύκολο είναι τελικά να κυβερνάς ένα κράτος?\nΠου βρήκε τις εκατό χιλιάδες της εγγύησης ο Τσουκάτος? (ρητορική ερώτηση, από τις οικονομίες του βεβαίως βεβαίως)\nΓιατί η Ελλάδα χρωστάει της Μιχαλούς παντού και οι βουλευτές πληρώνονται κανονικά και στην ώρα τους?\nΤι εννοούν τα κόμματα όταν λένε "άπλετο φως"? Που θα χυθεί?\nάπλετος -η -ο [ápletos] E5 : (για φωτισμό) άφθονος, διάχυτος, λαμπερός: Άπλετο φως. άπλετα EΠIPP. [λόγ. < αρχ. ἄπλετος `τεράστιος΄]\nΓιατί στην υπόλοιπη Ευρώπη αν κάποιος τολμήσει να αποκαλέσει ΚΛΕΦΤΗ & ΑΠΑΤΕΩΝΑ έναν πολιτικό θα γίνει χαμός, μηνύσεις, έρευνες και παραιτήσεις και εδώ ΟΛΟΙ ΑΝΩΝΥΜΑ ΚΑΙ ΚΥΡΙΩΣ ΕΠΩΝΥΜΑ τους καταγγέλουμε και δε κινείται φύλλο?\nΑν με θεωρείτε εμένα ή οποιονδήποτε άλλο, αναξιόπιστο & ψεύτη, φταίτε εσείς ή εγώ?\nΓιατί ψηφίζετε αυτούς που βρίζετε?\nΓιατί δε χρησιμοποιείτε τη λογική σας και στις εκλογές?\nΑΝΑΡΤΗΘΗΚΕ ΑΠΟ Y magazine στις 6:29 π.μ.


Η ΟΥΕΦΑ δεν αστειεύεται! – inpaok.com\nΗ ΟΥΕΦΑ δεν αστειεύεται!\nΟ ΠΑΟΚ και η Τούμπα στο μικροσκόπιο της Νιον!\nΜονό τυχαίο δεν ήταν η επιλογή της ΟΥΕΦΑ να ορίσει παρατηρητή του αγώνα με την Μέταλιστ τον Ελβετό Πολ Κράχενμπουλ. Δεν είναι μυστικό ότι οι επιτελείς της Νιον έχουν στραμμένα τα βλέμματα του στην Τούμπα μετά τα περσινά γεγονότα στο παιχνίδι με την Ραπίντ Βιέννης. Ο Κράχενμπουλ θεωρείται σεβαστό πρόσωπα στους κόλπους της ευρωπαϊκής ποδοσφαιρικής ομοσπονδίας και η αποστολή του στην Θεσσαλονίκη έχει συγκεκριμένο στόχο. Να καταγράψει με ακρίβεια και συνέπεια όσα θα συμβούν πριν, κατά την διάρκεια και μετά το τέλος του αγώνα της Τρίτης.\nΗ ΟΥΕΦΑ έχει ήδη ζητήσει από την ΠΑΕ ΠΑΟΚ να τηρήσει κατά γράμμα τις συστάσεις που έχουν γίνει σε ότι αφορά την διεξαγωγή του αγώνα. Έχουν δοθεί γραπτώς οδηγίες για την διεξαγωγή του αγώνα σε ότι αφορά τα μέτρα ασφαλείας, την παρουσία φιλάθλων στο γήπεδο, τη συμπεριφορά του προσωπικού ασφαλείας και άλλα θέματα στα οποία ρίχνει μεγάλο βάρος η ευρωπαϊκή ομοσπονδία ποδοσφαίρου.\nΟ Ελβετός παρατηρητής θα ασχοληθεί με όλες τις λεπτομέρειες και θα φροντίσει να τηρηθούν οι προ υποθέσεις που έχει θέσει η ΟΥΕΦΑ. Ο ΠΑΟΚ βρίσκεται στο στόχαστρο των Ευρωπαίων και χωρίς καμία υπερβολή δίνει εξετάσεις με την διοργάνωση του αγώνα της Τρίτης. Χωρίς επίσης ίχνος υπερβολής με την παραμικρή αφορμή στην ΟΥΕΦΑ δεν θα διστάσουν να ξαναβάλουν την ΠΑΕ σε θέση κατηγορούμενου με ότι αυτό συνεπάγεται αν θυμηθούμε ότι υφίσταται αποκλεισμός ενός χρόνου για τον Δικέφαλο με τριετή αναστολή.\nΜε λίγα λόγια απαιτείται τεράστια προσοχή απ΄ όλους προκειμένου ο ΠΑΟΚ να περάσει με άριστα τις εξετάσεις και να συνεχίσει χωρίς πρόβλημα την πορεία του στις ευρωπαϊκές διοργανώσεις.


Ο Καισαριανής Δανιήλ στην Έδεσσα (ΦΩΤΟ) - ΕΚΚΛΗΣΙΑ ONLINE\nΑρχική » ΝΕΑ » Ο Καισαριανής Δανιήλ στην Έδεσσα (ΦΩΤΟ)\nμε θέμα την θεωρία των Οικονομιών, βάσει της οποίας το σχέδιο του Θεού για την σωτηρία και την αποκατάσταση του ανθρώπου (Θεία Οικονομία) άρχισε με το Πρωτοευαγγέλιο, την πρώτη υπόσχεση του ερχομού του Σωτήρος στους Πρωτοπλάστους.\nΣυνεχίστηκε μέσω των προφητών, των δικαίων και διαφόρων παιδαγωγικών μέσων και ολοκληρώθηκε με την έλευση του Κυρίου, όπως χαρακτηριστικά αναφέρει ο Μέγας Βασίλειος στην ευχή της Αναφοράς: «…ου γαρ απεστράφης το πλάσμα σου εις τέλος, ο εποίησας, αγαθέ, ουδέ επελάθου έργου χειρών σου, αλλ’ επεσκέψω πολυτρόπως, διά σπλάγχνα ελέους σου.\nΠροφήτας εξαπέστειλας, εποίησας δυνάμεις διά των Αγίων σου… νόμον έδωκας εις βοήθειαν, Αγγέλους επέστησας φύλακας. Ότε δε ήλθε τα πλήρωμα των καιρών, ελάλησας ημίν εν αυτώ τω Υιώ σου, δι’ ου και τους αιώνας εποίησας.»\nΠρώτη Διαθήκη είναι η Αδαμική, από την Δημιουργία μέχρι την Πτώση. Δεύτερη είναι η Εδεμική, η οποία συνδέεται με τους δερματίνους χιτώνες και την φροντίδα του Κυρίου για τον πεπτωκότα άνθρωπο.\nΤρίτη είναι η διαθήκη του Νώε. Τέταρτη είναι η Αβρααμική. Πέμπτη η Σιναϊτική ή Μωσαϊκή. Εκτός από την Αβρααμική διαθήκη, όλες οι άλλες είχαν όρους.\nΈκτη μεγάλη Διαθήκη ήταν η Παλαιστινή ή Μωαβική, προ της εισόδου στην Γη της Επαγγελίας και Έβδομη η Δαβιτική. Στην συνέχεια και μέσω των προφητών Ιερεμίου και Ιεζεκιήλ αναγγέλλεται η νέα Διαθήκη, για την οποία ομιλεί και ο ίδιος ο Ιησούς Χριστός: «…τούτο εστι το αίμα μου, το της Καινής Διαθήκης».\nΑυτή είναι η αιώνια Διαθήκη, η οποία βιώνεται στο μυστήριο της Θείας Ευχαριστίας. Προϋπόθεση για την είσοδό μας σε αυτήν είναι η πίστη και η συμμετοχή στα μυστήρια της Εκκλησίας, με πρώτο το μυστήριο του Βαπτίσματος.\nΈτσι ο άνθρωπος γίνεται τέκνο και κληρονόμος Θεού. Αυτό ακριβώς δηλώνεται κατά το πέρας της Θείας Λειτουργίας, στην Οπισθάμβωνο ευχή: «Ο ευλογών τους ευλογούντάς σε, Κύριε και αγιάζων τους επί σοι πεποιθότας, σώσον τον λαόν σου και ευλόγησον την κληρονομίαν σου.»\n2 χρόνια πριν ΜΗΤΡΟΠΟΛΕΙΣ, ΝΕΑΕΔΕΣΣΑ, μητροπολίτης εδέσσης ιωήλ, Μητροπολίτης Καισαριανής\nΗ Αγία Φιλοθέη έσωσε γνωστό τραγουδιστήΕυαγγέλιο, Τρίτη 19 Φεβρουαρίου 2019 - Αγία Φιλοθέη


μουστάκια Archives - Τα ΣκυλοΝέα Της Μάρσας\n16/05/2018 12/05/2018 Μάρσα\nΈχετε αναρωτηθεί γιατί τα σκυλιά έχουν μουστάκια και τον λόγο ύπαρξής τους; Φαντάζομαι πως θα έχετε σκεφτεί ότι δεν είναι απλά διακοσμητικό στοιχείο, αλλά ότι χρησιμεύουν κάπου. Γνωρίζετε όμως ποια είναι η χρησιμότητά τους; Τα μουστάκια των σκύλων είναι η πυξίδα τους. Αυτά βοηθούν τα σκυλιά να κυκλοφορούν στον χώρο και να βρίσκουν τον δρόμο τους, διασχίζονταν αντικείμενα και περνώντας ανάμεσα στον υπόλοιπο κόσμο. Χωρίς να κουτουλάνε ή να πέφτουν πάνω σε… πόδια τραπεζιών ή πόδια ζώων κι ανθρώπων! Πώς γίνεται αυτό; Σε σύγκριση με το τρίχωμα του σκύλου, τα…\nΕγκυκλοπαιδειαdog, Marsa's Dog News, ζώα, κατοικίδια, μουστάκια, σκύλος, Τα ΣκυλοΝέα Της ΜάρσαςLeave a comment